text:
आध्यात्मिक विचार
– प्रवीण नारायण चौधरी
श्रीकृष्णनाम-माहात्म्य
(स्वाध्यायक आजुक प्रसाद स्कन्दपुराणक महत्वपूर्ण शिक्षा मे सँ उद्धृत)
श्रीभगवान् विष्णु द्वारा ब्रह्माजी सँ कहल गेल अछि – अगहन मास मे ‘कृष्ण-कृष्ण’ कहिकय हमर नाम विशेषरूप सँ लेबाक चाही। ई हमरा बहुत प्रसन्न करयवला नाम थिक। हमर एकटा प्रतिज्ञा अछि, जे देवता आ असुर लोकनि सेहो नहि जनैत छथि। ओ प्रतिज्ञा एहि प्रकार के अछि –
“जे मन, वाणी आ क्रिया द्वारा हमर शरण मे आबि जाइत अछि, ओ एतय सम्पूर्ण लौकिक कामना सभ प्राप्त कय लैत अछि आर अन्त मे सर्वोत्कृष्ण वैकुण्ठधाम मे जाइत अछि। जे ‘हे कृष्ण! हे कृष्ण!! हे कृष्ण!!!’ एना कहिकय हमर प्रतिदिन स्मरण करैत अछि ओकरा जाहि तरहें कमल जल केँ भेदिकय ऊपर निकलि अबैत अछि तहिना हम नरक सँ निकालि लाबैत छी।*
*कृष्ण कृष्णेति कृष्णेति यो मां स्मरति नित्यशः।
जलं भित्त्वा यथा पद्मं नरकादुद्धराम्यहम्॥
– स्कन्दपुराण, वैष्णवखण्ड, मार्गशीर्षमासमाहात्म्यम्, अध्याय १५ केर ३६म् श्लोक
पूर्व अवस्था मे भले कियो सम्पूर्ण पाप कएने हो, तथापि ओ अन्तकाल मे श्रीकृष्णक स्मरण कय लैत अछि त निश्चिते टा हमरा प्राप्त होइत अछि। मृत्युकाल उपस्थित भेलोपर जँ कियो ‘परमात्मा विष्णु केँ नमस्कार अछि’ एहि तरहें विवश भइयो कय कहय त ओ अविनाशी पद केँ प्राप्त होइत अछि। ब्रह्मन्! यदि कृष्ण-कृष्ण केर उच्चारण करैत कियो श्मसान वा सड़कहि पर मरि जाइत अछि तैयो ओ हमरहि प्राप्त होइत अछि। पुत्र! जे हमर भक्त केर दर्शन कय केँ कोनो ठाम मृत्यु केँ प्राप्त होइत अछि, ओ मनुष्य हमरा स्मरण कएने बिना मोक्ष प्राप्त कय लैत अछि।**
**श्मसाने यदि रथ्यायां कृष्ण कृष्णेति जल्पति।
म्रियते यदि चेत् पुत्र मामेवैति न संशयः॥
दर्शनान्मम भक्तानां मृत्युमाप्नोति यः क्वचित्।
विना मत्स्मरणात् पुत्र मुक्तिमेति स मानवः॥
– स्कन्दपुराण, वैष्णवखण्ड, मार्गशीर्षमासमाहात्म्यम्, अध्याय १५ केर ४२-४३म श्लोक
वत्स! सञ्चित पापरूपी प्रज्वलित अग्नि सँ भय नहि करू। श्रीकृष्णरूपी मेघ केर जलबिन्दु सँ ओकरा सींचन करैत मिझायल जा सकैत अछि। तीख दाढवला कलिकालरूपी साँप सँ केहेन डर? श्रीकृष्णक नामरूपी ईन्धन सँ उत्पन्न आगि द्वारा ओ जरिकय नष्ट भऽ सकैत अछि। जाहि तरहें प्रयाग मे गंगा, शुक्लतीर्थ मे नर्मदा और कुरुक्षेत्र मे सरस्वती छथि, ओहि तरहें सर्वत्र श्रीकृष्णक कीर्तन सब पाप केँ नष्ट करयवला होइछ। संसार-समुद्र मे डूबिकय जे महान् पाप के लहरि मे खसि पड़ल अछि एहेन मनुष्यक लेल श्रीकृष्ण-स्मरणक सिवाय दोसर कोनो गति नहि छैक। जे पापी अछि, जेकरा मे श्रीकृष्णस्मरणक भावना नहि छैक, एहेन मनुष्यक लेल परलोकक यात्राक समय श्रीकृष्ण चिन्तनक अतिरिक्त दोसर कोनो पाथेय (बटखर्चा) नहि छैक। ओकरे जन्म आ जीवन सफल अछि तथा ओकरे मुंह सार्थक अछि जेकर जिह्वा (जिह) सदिखन ‘कृष्ण-कृष्ण’ केर कीर्तन करैत रहैत अछि। जे एकहु बेर ‘हरि’ एहि दुइ अक्षरक उच्चारण कय लेलक, ओ मोक्ष केर वास्ते जेबाक तैयारी कय लेलक (डाँर्ह कसि लेलक) से बुझू।***
***जीवितं जन्मसाफल्यं मुखं तस्यैव सार्थकम्।
सततं रसना यस्य कृष्ण कृष्णेति जल्पति॥
सकृदुच्चरितं येन हरिरित्यक्षरद्वयम्।
बद्धः परिकरस्तेन मोक्षाय गमनं प्रति॥
– स्कन्दपुराण, वैष्णवखण्ड, मार्गशीर्षमासमाहात्म्यम्, अध्याय १५ केर ५१-५२म श्लोक
कृष्ण-कृष्ण केरे कीर्तन सँ मनुष्यक शरीर आ मन कखनहुँ श्रान्त नहि होइछ (थाकैत नहि अछि)। ओकरा पाप नहि लगैछ आर विकलता सेहो नहि होइछ। जे श्रीकृष्णनामोच्चारणरूपी पथ्यक कलियुग मे त्याग नहि करैछ, ओकर चित्त मे पापरूपी रोग नहि जन्मैत अछि अर्थात् ओकरा सँ नव पाप नहि होइत अछि। श्रीकृष्ण-नामक कीर्तन करैत मनुष्यक आवाज सुनिकय दक्षिण दिशाक अधिपति यमराज ओकर सौ जन्म केर पाप सभक परिमार्जन कय दैत छथि। सैकड़ों चान्द्रायण और सहस्रों परा केर व्रत सँ जे पाप नाश नहि होइछ, ओ ‘कृष्ण-कृष्ण’ केर कीर्तन करय मात्र सँ नष्ट भऽ जाइत अछि। श्रीकृष्ण-नाम केर उच्चारण कयला सँ नाम जपनिहार पर हमर अधिकाधिक प्रीति बढि जाइत अछि।
‘कोटि-कोटि’ चन्द्रग्रहण और सूर्यग्रहण मे स्नान कयला सँ जे फल कहल गेल अछि, ओकरा मनुष्य ‘कृष्ण-कृष्ण’ केर कीर्तन मात्र सँ पाबि लैत अछि। जेना सूर्य-किरणक प्रताप सँ बर्फ पिघैल जाइछ, ओहिना श्रीकृष्ण-कीर्तन सँ महापातक नष्ट भऽ जाइछ। महापाप सँ युक्त मनुष्य सेहो अन्तकाल मे एक बेर श्रीकृष्णनामक कीर्तन कय लियए तँ ओ ताहि सँ पापमुक्त भऽ जाइछ। जे जिह्वा कलिकाल मे श्रीकृष्णक नाम केर कीर्तन नहि करैत अछि, से दुष्टा मुंह मे नहि रहय, रसातल मे चलि जाय। जे दिन-राति श्रीकृष्ण केर गुण सभक कीर्तन नहि करैछ, से जिह्वा नहि, मुंह मे कोनो पापमयी लता थिक जेकरा जिह्वा केर नाम सँ पुकारल जाइछ। जे ‘श्रीकृष्ण कृष्ण-कृष्ण श्रीकृष्ण’ एहि तरहें श्रीकृष्णनाम केर कीर्तन नहि करैछ, ओहि रोगरूपिणी जिह्वाक सौ टुकड़ा भऽ कय खसि पड़य।****
****पततां शतखण्डा तु सा जिह्वा रोगरूपिणी।
श्रीकृष्ण कृष्ण कृष्णेति श्रीकृष्णेति न जल्पति॥
– स्कन्दपुराण, वैष्णवखण्ड, मार्गशीर्षमासमाहात्म्यम्, अध्याय १५ केर ६६म श्लोक
जे श्रीकृष्णक नाम केर महिमाक प्रातःकाल उठिकय पाठ करैत अछि, ओकरा लेल निश्चय टा हम कल्याणदाता होइत छी। जे तीनू संध्या केर समय श्रीकृष्णनामक माहात्म्य केर पाठ करैत अछि, ओ जीते-जी सम्पूर्ण कामना आदिक आर मरला पर परम गति केँ प्राप्त करैत अछि।


c: text/html

text:
पटना । कैथी आऔर मैथिली लिपि कहिओ विलुप्त नहि भ’ सकैत अछि। अहिकें संवर्धन हेतु नव गाछ रोपल जा रहल अछि आ संगहि सँग गति सँ तैयार सेहो भ’ रहल अछि। लिपि सँ अवगत होयबाक लेल नवका पीढ़ी आब स्वयं आगु आबि रहल अछि, जे आह्लादित करय बला बात अछि।
पटना विवि केर कुलपति प्रो. रास बिहारी सिह ई उद्गार कएलनि अछि। पटना सग्रहालय सभागारमे ‘बिहारक विलुप्त होयत लिपि तिरहुता एवम कैथी’ विषय पर सगोष्ठीमे बिहार पुराविद् परिषद, मैथिली साहित्य सस्थान एवम फेसस केर तत्वावधानमे विद्वतजन सभ अपन अपन बात रखलाह।
पटना विवि के कुलपति प्रो. रास बिहारी बजलाह कि भाषा आऔर लिपि भारतक सांस्कृतिक विविधताक सँग एकताक प्रतीक सेहो अछि। लिपी केर विलुप्त भेलासँ सांस्कृतिक आघात पर अंकुश लगेबाक लेल पटना विवि द्वारा लिपि केर शिक्षण कराओत। लिपि केर आगु बढायब एवम पढउनीक लेल पटना विवि तैयार अछि। पटना विवि कुलपति रास बिहारी सिह आगु बजैत अछि जे बिहारक विलुप्त होयत लिपि कैथी आऔर मिथिलाक्षर केर पढ़ाई पटना विवि मे होय जाहि मादे पाठ्यक्रम आऔर पोथी तैयार करबाक जिम्मेवारी मैथिली साहित्य सस्थानकें देल जाएत। पटना विविमे अरबी, बाग्ला, सस्कृत, मैथिली आदि भाषा सभक पढ़ाईमे छात्र सभक अकाल पड़ल अछि। मैथिलीमे पाँच टा शिक्षक आऔर छात्र सभक सँख्या सेहो पाँच अछि। बीएन कॉलेजमे मैथिली केर पढ़ाई बन्द भ’ गेल। कुलपति मैथिली आऔर अन्य सस्थान सभक मदति जँ भेटल त’ विवि मे लिपिक पढ़ाई होयत। जाहिसँ छात्र सभकेँ बेसी लाभ भेटतनि।
कनाडासँ आएल प्रोफेसर आनद मोहन शरण पाटलिपुत्र केर इतिहासकें प्राचीन ईरान सँ जोड़ैत बजलाह कि देवी लिपि केर परिवर्तित स्वरूप प्रचलित भेल अछि। पडित भवनाथ झा विभिन्न शिलालेख केर माध्यमसँ मिथिलाक्षर आऔर बांग्ला लिपिक संदेह दूर करैत कहैत अछि कि बंगाल सँ पहिने मिथिलामे लिपि प्रचलित छल।भारतीय पुरातत्व केर डॉ. जलज तिवारी लिपिकें उद्भव आऔर विकास पर अपन बात रखलाह। कार्यक्रमक संचालन फेसस केर सचिव सुनीता भारती कएलीह। इंटक केर प्रेम शरण बजलाह जेना मातृभाषाक प्रति लोकक सिनेह होयत अछि तहिना मातृलिपि सँग विशेष अनुराग जगेबाक आवश्यकता अछि। कार्यक्रममे अध्यक्षीय भाषण डॉ. चितरंजन प्रसाद सिन्हा एवम धन्यवाद ज्ञापन प्रो. डॉ. किरण कुमारी कएलिह।
अहि अवसर पर आनदवर्द्धन सिन्हा, लेखनाथ मिश्र, विवेकानद झा, रघुवीर मोची, अशोक सिन्हा, शकर सुमन आदि सभ अपन विचार रखलनि। सगोष्ठीकें समय लिपिक वर्कशापमे शामिल प्रतिभागी सभकेँ प्रमाण पत्र बाँटि हुनक हौसला बढ़ाओल गेल। अहि सुअवसर पर दरभंगा विवि केर पूर्व कुलपति डॉ. रत्नेश्वर मिश्र अपन उद्गार मे कहैत अछि जे मिथिलाक्षरमे सस्कृत पाडुलिपि सभक सख्या करीब 50 हजार अछि। जाहिमे सँ बेसी एखन धरि पढ़ल नहि गेल अछि। कैथी केर उपयोगिता पर ओ कहैत अछि कि 1953 मे बिहार बगाल-उड़ीसा सीमानक झगड़ा सोझरेबामे कैथी लिपीक मदतिसँ बिहारक बड़का भूभाग बगाल उड़ीसा जएबा सँ बचा लेल गेल। अतिथि सभकें स्वागत करैत डॉ. शिव कुमार मिश्र बजलाह कि राज्य सरकार एवम सांस्कृतिक संस्था सभ लिपिकें बचएबाक हेतु जँ अपन अपन स्तरसँ प्रयास नहि करताह त’ अहि लिपी केर बचाएब असंभव होयत।

robotstxt: allowed

filter: keep


text:
आलेख
– प्रवीण नारायण चौधरी
प्राचीन वस्तु केर अध्ययन आर ओहि सँ जुड़ल जानकारी पुरातत्त्व अर्थात् आर्कियोलाजी कहाएत अछि। सभ्यताक विकास संग पुरान वस्तु केर अध्ययन ओतबा जरुरी अछि जतेक कि इतिहास केर बोध होयब। कालान्तर मे मनुष्य अपन बीतल बात केँ समेटबाक विभिन्न तरीका अपनौलक। एहि तरीका मे साहित्य सँ इतिहास लेखन संभव भेल, तहिना पुरातात्त्विक महत्वक वस्तु केर संग्रह करैत ओहि पर सेहो लिखित साक्ष्य निर्माण करब पुरातन विज्ञान अन्तर्गत संभव भऽ सकल अछि।
आजुक विकसित समाज मे राज्य अन्तर्गत पुरातत्त्व विभाग स्वतंत्र रूप मे अध्ययन-शोध लेल सुसंगठित संरचना सहित काज करैत अछि। भारतीय पुरातत्त्व सर्वेक्षण सेहो एहने एकटा निकाय भारत मे अछि। नेपाल पुरातत्त्व विभाग नेपाल मे कार्यरत अछि। भारत ओ नेपाल मे संयुक्त रूप सँ मिथिला सँ जुड़ल अनेकानेक महत्वपूर्ण शोधकार्य होएत आयल अछि। अभिलेखागार सँ प्राप्त अभिलेख सब सेहो एहि कार्य मे अत्यन्त मूल्यवान् भूमिका निर्वाह कय रहल अछि।
मैथिली साहित्य संस्थान पटना द्वारा करीब चारि दशक सँ विभिन्न शोधग्रन्थ आदिक प्रकाशनक संग अन्यान्य बौद्धिक कार्य सब कैल जा रहल अछि। हालहि एहि संस्थाक प्रतिनिधिद्वय शिव कुमार मिश्र एवं भैरव लाल दास संग भेल एक संछिप्त भेंटघांट सँ एहि सन्दर्भ आरो बहुत रास जानकारी समेटबाक संग ‘मिथिला भारती’ केर नवांक एवं पुरान अंक सब सेहो कीनबाक-पढबाक अवसर भेटल छल। एक सँ बढिकय एक महत्वपूर्ण जानकारी सब सेहो समेटल एहि पुस्तक सबहक गहिंर अध्ययन सँ मिथिला केर संबंध मे जिज्ञासा आरो बढैत अछि।
पटना मे हालहि एकटा याचिका दायर करैत प्रश्न उठाओल गेल जे भारतीय पुरातत्त्व सर्वेक्षण विभाग द्वारा बलिराजगढ मे खुदाइ केर कार्य कियैक रोकल गेल। एकरा निरंतरता देल जाय आ आरो खोज-अनुसंधान केँ गहिंर बनाओल जाय। पटना उच्च न्यायालय एहि याचिका केँ स्वीकार करैत विभाग एवं केन्द्र सरकार सँ जबाब-तलब केलक अछि।
संगहि काल्हिये प्रकाशित समाचार सँ जनतब देल जा चुकल अछि जे मैथिली-मिथिला अभियानी एवं पत्रकार संजीब सिन्हा एहि मादे केन्द्रीय राज्य मंत्री महेश शर्मा केँ सेहो एकटा ज्ञापन सौंपलाह आर मंत्री सँ सकारात्मक भरोस पेलनि जे एहि कार्य केँ शीघ्र निरंतरता देल जायत।
कि अछि बलिराजगढ मे?
नामहि सँ स्पष्ट एहि स्थान केँ पुराण मे वर्णित राजा बलि केर गढ सँ जोड़िकय देखल जाएत अछि। राजा बलि केर महिमा पुराण गबैत अछि। हुनक दानशीलता आ महानता सेहो बहुचर्चित अछि। मिथिलाक्षेत्र मे एहेन पौराणिक कतेको रास बात होयब एहि स्थलक ऐतिहासिक महत्व केँ वर्णन स्वस्फूर्त ढंग सँ करैत अछि, भले ताहि लेल राज्य संचालन कएनिहार ध्यान दैथ अथवा नहि, परन्तु एहि ठामक मूल संस्कार स्वयंसेवा आ स्वसंरक्षण सँ ई क्षेत्र सदा हरित-भरित रहल अछि, आर आगुओ रहत एकरा केओ नहि काटि सकैत अछि। एहि ठाम जनमानसक पोषण लेल सनातनकाल सँ स्वसंरक्षणक सिद्धान्त सदैव सर्वोपरि रहल। वर्तमान विपन्न देखाएछ, कारण राज्य सत्ता द्वारा जनमानस मे भेद उत्पन्न कय खरात लूटबैत कौआ-चील जेकाँ जनता केँ लड़ाओल जाएत अछि, जे दुर्भाग्य थीक।
भारतीय पुरातत्व विभाग केर पूर्व महानिर्देशक ए. घोष द्वारा संपादित इंडियन आर्कियोलाजी १९६२-६३ः ए रिव्यू मे वर्णित भारतक विभिन्न पुरातात्त्विक महत्वक स्थल पर्यन्त मे वर्णित बिहार केर कुल ७ स्थल मे बलिराजगढ सर्वाधिक विवरण संग चर्चा मे आयल अछि। एकर मानचित्र आ कतय सँ कि भेटल ताहि पर सेहो विवरण राखल गेल अछि।
बलिराजगढ मुख्यरूप सँ एक प्राचीन किलाक जीर्णरूप थीक। एहि ठाम किला निर्माण ओ ३ बेर मरम्मत कार्य केर पहिचान भेल अछि। किलाक अवशेष तथा खोदाइ सँ प्राप्त अन्य अवशेष यथा वर्तन, सिक्का, कलाकृति, इत्यादि सँ एकर निर्माणकाल ईसा सँ २ शताब्दी पहिने भेल मानल जाएछ। संगहि एकर अस्तित्व पालकालीन भारतीय सम्राज्य धरि रहल सेहो कहल गेल अछि। खोदाइ कार्य जमीनक मूल सतह धरि नहि कैल जा सकल ताहू बातक चर्चा एहि रिव्यू मे विद्वान् महानिर्देशक ए. घोष द्वारा स्वीकार कैल गेल देखाएछ।
लाल भूरा रंगक बुर्ज अवशेष केर बहुल्यता आर बाकी अवशेषक मात्रा न्यून रहबाक एक कारण भऽ सकैछ जे आगू खोदाइ कार्य रोकल गेल हो। एकर बुर्ज देखिकय एहि स्थान पर सेहो बाढि केर असैर पड़ल मानल जा रहल अछि।
जनबरी २०१४ मे एतय कुल ६ महीना धरि खोदाइ कार्य भेल। लगभग ४०० प्रकारक एन्टिक्स सेहो भेटल। मुदा आगाँ खोदाइ कार्य लेल केन्द्रीय कार्यालय सँ निर्देशन नहि भेटल, जेकर कोनो खास कारण पर्यन्त जनतब नहि करायल गेल छल। एएसआइ पटना केर अधिकारी एच. ए. नाइक केर कहबा अनुसार आगाँ सेहो खोदाइ कार्य केँ निरंतरता देबाक लेल आग्रह कैल गेल, परञ्च ताहि पर एखन धरि कोनो प्रतिक्रिया सेहो नहि देल गेल अछि।
दोसर अधिकार एम. एस. चौहान केर मानल जाय तँ बलिराजगढ केर भूगर्भ मे बहुत रास रहस्य छूपल रहबाक बात केँ नकारि नहि सकैत छी। ओ कहैत छथि जे ई सब सँ बेसी महत्वपूर्ण पुरातात्त्विक स्थल सिद्ध होयत। लगभग १७६ एकड़ मे अवस्थित बलिराजगढ केँ पौराणिक कथा अनुरूप ‘राजा बलि केर गढ’ कहल जाएत अछि।
बीच-बीच मे समाचार भेटैत रहल अछि जे एहि स्थल केँ भारतीय पुरातत्त्व सर्वेक्षण विभाग द्वारा संरक्षित क्षेत्र घोषणा कएला उपरान्तो एहि ठाम स्थानीय वासिन्दा द्वारा अवशेष आदि चोरी कैल जा रहल अछि। सरकार द्वारा कोनो तरहक सुरक्षा केर इन्तजाम नहि कैल गेल अछि। संभवतः स्थानीय भूमाफिया सबहक दृष्टि एहि अनेरुआ सरकारी जमीन पर सेहो पड़ि गेल अछि।
तहिना विभागक कर्मचारी तंत्र तथा शोधक नाम पर अनावश्यक खर्च भार आदिक अपुष्ट खबैर सेहो भेटैत अछि। भारत सरकार केर अधीन कोनो महत्वपूर्ण विभाग द्वारा विषयक गंभीरता बाद मे होयब आ पहिने अपन पेट आ पाकेट फूल होयबाक प्रवृत्ति सँ वर्तमान हरान-परेशान अछि ई सर्वविदिते अछि। तखन असलियत पता लगेबाक लेल सजग-जागरुक जनमानस जतेक बेसी अन्वेषण करता, ओतेक जल्दी समाधान निकलत ई कहि सकैत छी। हम सब जागी आ भाग्य सजाबी, मैथिली-मिथिला केर जिन्दाबाद करी!!
हरिः हरः!!


text:
लेखापरीक्षण
लेखापरीक्षण (अङ्ग्रेजी: Auditing)लेखापरिक्षण एक बिशेष परिक्षण छी। लेखापरिक्षण माने संस्थाक वित्तीय कारोवारक बाह्रय व्यक्तिसँ करावैत विशेष परीक्षणके जनावैत अछि । लेखापरीक्षणक उद्देश्य माने संस्थाक वित्तिय कारोवार जाँच कैर वित्तीय विवरण संस्थाक वित्तीय अवस्था तथा कार्यसम्पादनक यथार्थ चित्रण करैत अछि या नै करैत अछि बारेमे लेखापरीक्षण प्रतिवेदन मार्फत अपन राय प्रकट करैत अछि ।[१] लेखापरीक्षण माने सामान्यत वित्तीय लेखापरीक्षणके वुझावैत अछि ।
वित्तीय लेखापरीक्षण[सम्पादन करी]
वित्तीय लेखापरीक्षण माने कोनो भी कानुनी रूपसँ स्थापना भेल नाफा कमाई या नै कमाई बडका या छोटक संस्थाक वित्तीय सूचनासभमे राय दऽ कार्यक लेल प्रमाणसभ संकलन कैर आ मूल्याँकन करै लेखापरीक्षक अपन राय देइवाला प्रक्रिया छी ।[२]
लेखारीक्षणका उद्देश्यसभ[सम्पादन करी]
- संस्थाक वित्तीय विवरण यथार्थ चित्रण करैत अछि या नै करैत अछि बारेमे राय प्रकट करैत अछि।
- गल्ती तथा ठगी पत्ता लगाऽ तथा दोहरक नै देइत सुधार कैर सुझाव देइत अछि ।
लेखापरीक्षणक प्रकारसभ[सम्पादन करी]
- बार्षिक या बाह्रय लेखापरीक्षण
- आन्तरिक लेखापरीक्षण
- विशेष लेखापरीक्षण
- लागत लेखापरीक्षण
- परियोजना लेखापरीक्षण
- प्राविधिक लेखापरीक्षण
- व्यवस्थापन लेखापरीक्षण
- वातावरणीय लेखापरीक्षण
- सामाजिक लेखापरीक्षण
- सुचना प्रविधि लेखापरीक्षण
सन्दर्भ सामग्रीसभ[सम्पादन करी]
- ↑ Definition of Auditing
- ↑ लेखापरीक्षणक परिभाषा


text:
मुजफ्फरपुर: सदर थाना क्षेत्रक भगवानपुर चौकक नजदिक आनंद गेस्ट हाउस के कमरा नंबर-103 में पंखा स प्लास्टिकक रस्सी के सहारा लटैक क' दंपती खुदकशी क लेलैथ। सूचना भेटला पर सदर थानेदार मो.सुजाउद्दीन मौका पर पहुंचलैथ।
मजिस्ट्रेटक रूप में मुशहरी सीओ के समक्ष कमरा के दरवाजा तोड़ी क' दुनू शव के निकालल गेल। कमराक तलाशी में आधार कार्ड, रेल टिकट आओर पैन कार्ड भेटल। प्रारंभिक छानबीन में हुनक पहचान पश्चिम बंगालक रामपुरा मोहनपुर, मेदनीपुर के सपन पायरा आओर खुकुमानी पायरा के रूप में भेल। आधार कार्ड पर हुनक नाम पति-पत्नी के रूप में दर्ज अछि। मामला में बंगाल पुलिस स संपर्क साधाल गेल अछि।
होटल, आनंद गेस्ट हाउसक मालिक रिटायर्ड डीएसपी विपिन कुमार सिंह पुलिस के बतेला कि दुनू शुक्रवार क साँझ मे एत पहुंचल छेलैथ। छ सौ रुपया में कमरा बुक करेने छेलैथ। मैनेजर रवि स रजिस्टर में युवक गर्भवती पत्नी के इलाज करेबाक बात लिखेने छेलैथ।
कमरा स' बैग, नकदी आओर दु टा' मोबाइल सेहो बरामद कैल गेल अछि। मौका-ये-वारदात पर कोनो सुसाइड नोट नैय भेटल अछि। होटलक प्रबंधक रवि आओर राहुल के पूछताछ के लेल पुलिस खोइज रहल छल। मुदा खबैर लिखैय काल तक, संपर्क नैय भ सकल छल।
जांचक प्रक्रिया पूरा होय तक पुलिस होटलक मुख्य दरवाजा के बंद करा देलक। ताकि, कियो बाहरी व्यक्ति भीतर नैय प्रवेश क सकैय। ऐहिस पहिले दोसर कमर सबहक ग्राहक धीरे-धीरे निकल गेलैथ।
पूछताछक दौरान पता लागल कि होटल पहुंचैय के बाद दुनु बाहर निकलल छेलैथ। थोडके समयक बाद लौट फेर वापस ऐलैथ और स्नान करबाक बात कहलैथ। मैनेजर साबुन आइन क देने छेलैथ। ओहीके बाद मच्छर भगेबाक के लेल राइत 11 बजे ऑलआउट देब गेल छेलैथ। ओही समय उ हंसी-खुशी आपस में बात करैय छेला। शनिवार क दोपहर तक कमरा स कियो नहीं निकलल तखन मैनेजर के संदेह भेल ओर दरवाजा खटखटेला। मुदा, कोन जबाव नैय.भेटल। तखन पुलिस के सूचना देल गेल।


text:
समस्तीपुर जिला के पुनास गाम म' एक किसान परिवार के घर जनमल शिंजनी नौकरी पढ़ाई केँ खर्च पूरा करबाक लेल शुरू केना छली। शिंजनी लखीसराय केँ बालिका विद्यापीठ सँ पढ़ाई पूरा करबाक बाद पटना वीमेंस कॉलेज सँ अंग्रेजी म' स्नातक केलीह। ओहिक बाद दिल्ली यूनिवर्सिटी सँ अंग्रेजी म' एमए आर फेर अमेरिका केँ टेक्सास यूनिवर्सिटी के लिंडन जॉनसन स्कूल सँ पब्लिक पॉलिसी म' एमए केलीह।
यूएसए सँ पढ़ाई पूरा करबाक बाद शिंजनी 1992 म' रिजर्व बैंक ऑफ इंडिया म' डिप्टी जनरल मैनेजर बनली आर 2007 तक एहि पद पर रहली। आरबीआई छोड़बाक बाद 2007 म' अमेरिका केँ वित्तीय संस्था मेरिल लिंच कंट्री कंपलायंस हेड के तौर पर जुडली। ओतहि, अक्टूबर 2010 म' प्राइस वाटर हाउस कूपर्स म' डायरेक्टर केर पद पर पदस्थापित भेली। फिलहाल शिंजनी पीडब्लूसी म' कार्यकारी निदेशक केर पद पर छथि।
शिंजनी आब पेटीएम पेमेंट बैंक केँ सीईओ बने जे रहल छथि। पिछला बरख रिजर्व बैंक रिलायंस, एयरटेल, वोडाफोन, आदित्य बिरला ग्रुप समेत 11 कंपनि क' बैंकिग सेवा शुरू करबाक मंजूरी देना छल। इसी दौरान पेटीएम क' सेहो बैंकिग सेवा लेल लाइसेंस भेट गेल अछि।


text:
नवका- पुरनका लेख सर्च करु...
गुवाहाटी के लेल विशेष ट्रेन
दरभंगा सं गुवाहाटी के लेल एकटा विशेष ट्रेन चलाएल जा रहल अछि. ई विशेष सुपरफास्ट ट्रेन 2502 A हफ्ता मे एक दिन रवि दिन खुलत. ई ट्रेन दरभंगा सं सुबह 0930 बजे खुलि अगिला दिन 1430 बजे गुवाहाटी पहुंचत. बीच मे ई ट्रेन समस्तीपुर... बरौनी... बेगूसराय... खगड़िया... कटिहार... मानसी स्टेशन पर रुकत. जखन कि गुवाहाटी सं ई स्पेशल ट्रेन 2501 A शनि दिन खुलत. गुवाहाटी सं एकर खुलय के टाइम रहत राति के 2330 बजे आओर ई दरभंगा अगिला दिन सांझ मे 1700 बजे पहुंचत. गुवाहाटी सं ई ट्रेन 6 आओर 13 तारीख के खुलत जखन कि दरभंगा सं 7 आओर 14 तारीख के खुलत. अखन त ई स्पेशल ट्रेन सिर्फ 14 दिसम्बर तक अछि जरूरत पड़ला पर एकर फेरा बढ़ाएल जा सकैत अछि. मुदा आबय जाय सं पहिने स्टेशन पर पूछताछ जरूर क लेल करु.
सदस्यता लें टिप्पणियाँ भेजें (Atom)


text:
मधुबनी जिला के अन्तर्गत बाबूबरही प्रखंड के सतघारा पंचायत के बहुत प्राचीन गाम अछि – सतघारा ।
एतय माँ दुर्गा के प्रसिद्ध मंदिर अछि आ ई गाम बाबा मुक्तेश्वरनाथ महादेव स्थानक निकट अछि।
मिथिला के प्राचीनतम गाम होयबाक कारणे एहि गाम में सब देवी-देवता के मंदिर अछि जहिमें दुर्गा मंदिर, हनुमान मंदिर, ब्रह्मबाबा आदि।
सतघारा मिथिला के प्राचीन गाम में सँ एक अछि। एहिगामक गंगौर मूलके ब्राह्मण हरिनाथ शर्मा छलखिन्ह आ हुनक पत्नी बाबा मुक्तेश्वरनाथ के पूजा करय लेल प्रतिदिन जाय छलखिन्ह। पं. हरिनाथ शर्मा प्रसिद्ध दार्शनिक आ स्मृति रचयिता छलथि।
मिथिला में पंजी व्यवस्थाक प्रारंभ सँ एहि गामक कहानी जुड़ल अछि।
एहि गामक प्रमुख महापुरुष लोकनि छथि :-
एहि गामक प्रमुख लोक जे देश-विदेश में अपन स्थान बनेने छथि हुनक परिचय अछि :-
एहि गामक किछु प्रमुख लोक छथि :-
एहि गामक व्हाट्सएप ग्रुप(Whatsapp Group) सँ जुड़य लेल कृपया नीचा देल लिंक पर क्लिक करी :-
दिग्विजय प्रताप झा
पूर्व छात्रनेता,
J.N.College, Madhubani
CEO, MadhubaniTV


text:
राजविराज, २४ अगस्त २०१९. मैथिली जिन्दाबाद!!
सप्तरी जिलाक मुख्यालय राजविराज मे आइ नवगठित मैथिल महिला परिषद् द्वारा स्वनामधन्य इतिहासकार-विद्वान् स्व. हरिकान्त लाल दासक स्मृति मे एक श्रद्धाञ्जलि सभा आयोजित कयल गेल जेकर अध्यक्षता शान्ति झा, प्रमुख अतिथि मधेसी आयाेगक अध्यक्ष डा. विजय दत्त, विशिष्ट अतिथिक रुपमे डा. पिताम्बर लाल यादव, प्रा जुगेस्वर लाल दास, राजबिराज नगरपालिकाक उपप्रमुख साधना झा, पूर्व संघीय सिंचाइ मन्त्री उमेश यादव, मैसापक पुर्व अध्यक्ष लाेकनि बिष्णुकुमार मंडल, देवेन्द्र मिश्र, विवेकानन्द मिश्र, शुभचन्द्र झा, मै सा प उपाध्यक्ष सतिस कुमार दत्त, सगरमाथा साहित्य परिषदक अध्यक्ष मनाेहर पाेखरेल, मिलाफक अध्यक्ष श्रीराम मण्डल, मञ्जु श्रेष्ठ सहितक विद्वानसब श्रद्धाञ्जलिक दू शब्द रखलनि। कार्यक्रम संचालन मैथिल महिला परिषदक सचिव पिंकी कुमारी कएलनि, स्व.दासक स्मरणमे १ मिनट माैन धारण राखल गेल।


text:
२६ जुलाई २०१९. मैथिली जिन्दाबाद!!
सोशल मीडिया मे ई खबरि बड़ी जोर-शोर सँ चलि रहल अछि जे जनकपुर आ जयनगर बीच नेपाल सरकार द्वारा जे रेलगाड़ी चलत तेकर नाम ‘जानकी’ थिक।
एहि सँ पहिने भेटल समाचार मुताबिक दुर्गा पूजा आ दीपावलीक बीच समय मे जनकपुर-जयनगर बीच रेल परिचालन मे एबाक पुष्टि विभाग द्वारा कयल गेल छल, लेकिन विगत किछु दिन पूर्व आयल बाढि सँ बनल-बनायल ट्रैक बीच-बीच मे टूटि चुकल अछि। संभव अछि जे आब परिचालन मे आर देरी हुअय।
प्रकाशित समाचार मे कहल गेल छल जे भारतक कोंकण रेलवे सँ नेपाल सरकार द्वारा ८५ करोड़ मे २ गोट रेलगाड़ी खरीद कयल गेल अछि। विदित हो जे नेपाल रेलवे केर एकमात्र रेल लाइन जनकपुर सँ जयनगर केर बीच चलैत अछि। पिछला ६ वर्ष सँ अमान परिवर्तनक काज चलि रहल अछि। जल्दिये रेलवे परिचालन शुरू कयल जायत।


text:
श्यामसुन्दर यादव, राजविराज, २७ असोज ।
(समाचार स्रोत: न्युज टुडे नेपाली सँ अनुवादित)
अपन निजी देवाल नहि तोड़बाक आग्रह करैत बुधवार भोरे सप्तरीक वरिष्ठ पत्रकार, अधिवक्ता तथा मैथिल महासंघ नेपाल केर अध्यक्ष विष्णुकुमार मण्डल अपनहि पड़ोसी द्वारा हमलाक शिकार बनबाक दुखद समाचार भेटल अछि।
निजी देवाल नहि तोड़बाक आग्रह करला पर राजविराज–४ केर यशवन्त सिंह आर सबिता सिंह हुनका पर हिंसात्मक हमला केलनि आर घायल बना देलनि। सिंह दम्पती द्वारा अपशब्द प्रयोग करैत ईटाक टुकड़ा आर हथौडा आदि सँ मारैत हुनक माथ, टाँग आ शरिरक विभिन्न भाग मे गम्भीर चोट लागल अछि। एना मारिपीट सँ घायल भेला मण्डलजी केँ राजविराज स्थित गजेन्द्रनारायण सिंह सागरमाथा अञ्चल अस्पताल मे प्राथमिक उपचार करेलाक बाद घर पठायल गेल अछि।
नेपाल पत्रकार महासंघ सप्तरीक पूर्व सभापति सेहो रहला मण्डलजी देवाल तोड़बाक क्रम मे तुरन्त प्रहरी केँ सेहो खबैड़ केने छलाह। प्रहरीक टोली आयल तैयो देवाल तोड़बाक कार्य नहि रोकल गेल कहला। घटनाक विषय मे सप्तरीक प्रहरी उपरीक्षक भीम ढकाल केँ सेहो जानकारी करेबाक बात ओ कहला। मण्डलजी केर नमरी जमीन मे नक्सा पास करैत बनायल गेल देवाल केँ पड़ोसी सिंह केर पत्नी जन लगाकय अपन छी कहैत तोड़ल गेल छल। अपन निजी जजह मे रहल देवाल नहि तोड़बाक आग्रह करैत गारि-गरौवैल संग अपना ऊपर आक्रमण करबाक बात मण्डलजी जानकारी देलनि।
सिंहक घर नक्सा तक पास नहि अछि आर निर्माण रोक्का करबाक वास्ते सेहो राजविराज नगरपालिका द्वारा पत्राचार कैल जा चुकल अछि, तैयो ओ सब अपनहि मनमानी-जिद्दिपूर्वक कार्य करैत आबि रहला अछि। नगरपालिकाक आदेश विपरित सिंह दम्पति द्वारा छत ढलान समेत कैल गेल अछि।
मधेसक मसीहा गजेन्द्रनारायण सिंह केर क्रान्ति भवन तथा समाधिस्थल धरि जायवाला बाट सहज हेबाक चाही मुदा सिंह परिवार ताहि बाट केँ पर्यन्त अवरोध पहुँचाबैत पुनरावेदन अदालत राजविराजक आदेश केँ सेहो ओ सब कार्यान्वयन नहि कयलनि, ई ओहि ठामक स्थानीय वासिन्दा लोकनिक शिकायत अछि।
अही बीच राष्ट्रीय मीडिया पत्रकार सञ्जालक संयोजक जितेन्द्र खड्ग वरिष्ठ पत्रकार मण्डल पर सांघातिक आक्रमण केनिहार दोषी सब पर कड़ा कार्वाही करबाक माँग कएलनि अछि। तहिना मधेसी पत्रकार संघ सप्तरीक अध्यक्ष श्यामसुन्दर यादव सेहो घटनाक भर्त्सना करैत दोषीपर कानूनी कार्वाही करबाक माँग केलनि अछि।
मैथिली जगत् केर एक वरिष्ठ पुरोधा संग घटल एहि दुर्भाग्यपूर्ण घटना प्रति मैथिली जिन्दाबाद समूह सेहो चिन्ताक संग उचित प्रशासनिक डेग लेल अनुरोध करैत अछि। श्री मंडल केर शीघ्र स्वास्थ्यलाभक कामना सेहो करैत अछि।


text:
पटना। फरबरी १७, २०१६. मैथिली जिन्दाबाद!!
हालहि संपन्न १२-१४ फरबरी, २०१६ पटनाक यूथ होस्टल मे मैथिली लिटरेचर केर तेसर दिन पहिल दुइ दिवसक भव्य सफलताक उत्सव मनेबा समान आयोजित भेल।
तेसर दिन प्रदर्शनी मे राखल सब स्टाल आदि पर खूब भीड़ लागल रहल। दूर-दूर सँ सहभागी बनल साहित्यकार एवं आगन्तुक लोकनि सँ सेहो भेंटघांट करबाक लेल स्थानीय पटना निवासी मैथिल जनमानस केर खूब करगर जुटान भेल छल।
कार्यक्रम पूर्ववत् अलग-अलग सत्र मे बँटल आर विमर्शी तथा संचालक केर निर्धारित नाम संग बढैत रहल। हरेक सत्र मे चयनित विषय आ विमर्शक तागत एतेक छल जे सहभागी समस्त आगन्तुक अतिथि एवं जनमानस केँ अपन भाषा आ साहित्यक ओज सँ सुपरिचित करा रहल छल।
तेसर दिनुक पहिल सत्र मे प्रा. परमेश्वर कापड़ि केर नव प्रकाशित रचना ‘पथार’ पर डा. रमानन्द झा रमण केर संचालन मे एकटा अत्यन्त ज्ञानवर्धक तथा विचारोत्तेजक विमर्श कैल गेल। एहि विमर्श मे सहभागी स्रष्टा लोकनि मे वरिष्ठ साहित्यकार डा. तारानन्द वियोगी तथा रमेश केर संग नव पीढीक साहित्यकार अतुलेश्वर झा केर सहभागिता रहल छल।
डा. रमानन्द झा रमण केर संचालन मे विमर्श अत्यन्त संतुलित आर कहि सकैत छी जे सर्वाधिक सार्थक सेहो रहल छल, कारण एहि सत्र मे तीन स्पष्ट रेखांकनक संग विमर्शी सब सँ विचार मांगल गेल जाहि सँ व्यर्थ भटकाव कतहु नहि भेल आर सौंसे घन्टा भरिक समय केवल अनुकूल विचार तथा जानकारी सँ श्रोता-दर्शक केँ लाभान्वित करैत रहल। कथ्य, भाषा ओ साहित्य शैली पर आधारित एहि सत्र मे परमेश्वर कापड़ि केर रचना पथार पर चर्चा सँ स्वयं लेखक सेहो लाभान्वित भेलाह ई प्रतिक्रिया सत्र उपरान्त ओ देलनि।
मैथिली भाषाक मापदंड निर्धारणक आवश्यकताक संग शब्दकोश मे मैथिलीक जनबोली केँ जोड़बाक आवश्यकता पर सेहो विमर्श भेल छल। साहित्यकार रमेश केर नजरि मे पथार केँ पूरा पढि लेनाय चुनौतीपूर्ण भले हो लेकिन एकर लाभ हर रूप मे भेटत। तखन एक्कहि शब्द केँ अलग-अलग शैली मे लिखब कतहु न कतहु एकर भाषाशैली पर प्रश्न ठाढ करैत अछि ओ कहलनि। प्रश्नकर्ताक तरफ सँ प्रवीण नारायण चौधरी नेपाल मे सम्पन्न मैथिली महासम्मेलनक जनादेश ‘जएह बजैत छी सएह मैथिली’ अनुरूप पथार मे प्रयुक्त भाषा उचित अछि वा नहि ताहि पर राय मंगने छलाह जाहि प्रति परमेश्वर कापड़ि संतोष व्यक्त केलनि आर कहलैन जे एक्के शब्द अलग-अलग पात्र द्वारा अलग-अलग रूप मे बाजल जाएत अछि – ताहि अनुसारे हुनकर पोथी मे ओ शब्द सब प्रयोग कैल गेल अछि।
तदोपरान्त शुरु भेल किशोर केशव केर संचालन मे ‘कथा केर नाट्य प्रस्तुति’ पर विमर्श जाहि मे विज्ञ विमर्शी जन छलाह वरिष्ठ रंगकर्मी एवं नाट्य निर्देशक रविन्द्र बिहारी राजू, ऋषि वसिष्ठ एवं अभिनेता आशुतोष अभिज्ञ। ई सत्र सेहो संचालक किशोर केशव केर रंगक्षेत्र मे अनमोल अनुभव केर संग शुरु भेल, हुनका द्वारा सब तकनीकी पक्ष पर सेहो समुचित प्रकाश दैत कोना एकटा कथा केर नाटकीय प्रस्तुति सँ साहित्य केर हित होयत, पठन संस्कृति मे आयल कमी सँ कथा-साहित्य प्रति लोकमानस मे रुझान आओत आर आइ धरि कोन-कोन भाषा मे कथा सँ कतेक नाटक बनि सकल अछि, मैथिली मे कि-कतेक कार्य भेल, आदि अनेको रास जानकारी दैत विज्ञ विमर्शी लोकनिक विचार सेहो लेने छलाह। संगहि सत्र मे सहभागी एक विमर्शी सह अभिनेता आशुतोष अभिज्ञ द्वारा कथा केँ कोना नाटकरूप मे प्रस्तुत कैल जाएछ, कोना एकल अभिनय द्वारा सौंसे कथाक प्रस्तुति होएछ आर एक्के व्यक्ति कोन तरहें अलग-अलग पात्र केर भूमिका केँ जिवन्त रूप मे रंगमंच पर प्रस्तुत करैत अछि तेकर प्रदर्शन करैत उपस्थित दर्शक केँ प्रेरित केने छल। प्रश्नकर्ताक रूप मे कुमार गगन एवं कुनालक संग-संग कमल मोहन चुन्नू सेहो एहि सत्र द्वारा राखल गेल विचार पर आरो विस्तार सँ आलोचनात्मक प्रस्तुति करबाक लेल प्रस्तोता किशोर केशव व विमर्शी लोकनि केँ बाध्य कएने छलाह। हर तरहें ई एकटा नव विमर्श रहितो जनमानस मे खूब लोकप्रिय होयबाक संग-संग काफी रोचक आर ज्ञानवर्धक रहल।
तेसर दिनुक तेसर सत्र मैथिली लघु फिल्म केर प्रदर्शन छल जाहि मे एकटा टेलीफिल्म केर प्रदर्शन कैल गेल छल। एहि सत्रक संचालन किसलय कृष्ण कएलनि। विमर्शीक तौर पर कुणाल, चन्दन झा तथा अमोद चौधरी एहि मे सहभागी छलाह। मैथिली फिल्म केर बाजार ओ वितरण केर समस्याक संग गुणस्तर पर गरम चर्चा भेल। प्रदर्शित टेलीफिल्म हाल धरि टेलिविजन पर प्रसारित नहि होयबाक तीख प्रश्न सँ आरम्भ एहि चर्चा मे चन्दन झा द्वारा प्रश्नक उत्तर मे प्रतिप्रश्न सब ठाढ कैल गेल छल। जखन कि अमोद चौधरी समस्याक निदान तरफ बहस केँ केन्द्रित करबाक अनुरोध केलनि। कुणाल द्वारा प्रदर्शित फिल्म केर स्वरूप पर असन्तोष प्रकट कैल गेल छल। किसलय कृष्ण समान मैथिली फिल्म विशेषज्ञ केर संचालन मे एहि सत्रक महत्व सेहो दर्शक द्वारा खूब सराहल गेल छल। सभा एहि बात पर राजी छल जे कोनो भाषाक विकास मे फिल्म केर भूमिका अत्यन्त महत्वपूर्ण छैक। तहिना मैथिली लिटरेचर फेस्टिवल केर उद्देश्य जे मैथिली केँ बाजार सँ जोड़ल जाय ताहू मे फिल्म केर योगदानक आवश्यकता छैक, अतः एहि दिशा मे सरोकारवाला आरो गंभीरता सँ सोचि उमदा प्रदर्शन आ तैयारी करैथ ई अपेक्षा राखल गेल छल।
फेस्टिवलक अन्तिम दिनक चारिम सेशन मे राखल गेल छल ‘मेगा कवि गोष्ठी’ जाहि मे दर्जनों कवि लोकनि सहभागी भेलाह। एकर संचालन वरिष्ठतम् कवि उदयचन्द्र झा विनोद कएलनि। जखन कि सहभागी मे अरुणाभ सौरभ सम् युवा सँ बुजुर्ग डा. भीमनाथ झा धरि सहभागी भेलाह। अजित आजाद, दिलीप झा, उदय नारायण सिंह नचिकेता, विद्यानन्द झा, राम लोचन ठाकुर, बुद्धिनाथ मिश्र, रघुनाथ मुखिया, मंजर सुलेमान, श्याम दरिहरे, तारानन्द वियोगी, रमेश, आदि मैथिलीक नामी-गिरामी कवि लोकनि अपन-अपन कविताक वाचन कएलनि। एहि सत्रक सबसँ पैघ खासियत रहल संचालक उदयचन्द्र झा विनोद केर विनोदपूर्ण आ ठेसल शब्द केर अभिभावकत्व मे संचालन, हुनकर बीच-बीच मे वाह-वाह केर संबोधन सँ प्रस्तोता लोकनिक मानवर्धन आर कतहु-कतहु तीख आलोचना बेवाकी सँ राखबाक अदा केँ श्रोता खूब पसिन कएलैन।
कवि-गोष्ठी उपरान्त स्वस्ति फाउन्डेशन द्वारा हरेक वर्ष देल जायवला प्रबोध साहित्य सम्मान २०१६ वरिष्ठ मैथिली उपन्यासकार एवं ममता गाबय गीत मैथिली फिल्म केर निर्माता केदारनाथ चौधरी केँ हस्तान्तरण कैल गेलनि। एहि सम्मान कार्यक्रम केर संचालन वरिष्ठ मैथिली साहित्यकार एवं मिथिला दर्शन केर संपादक राम लोचन ठाकुर कएलनि। हुनका द्वारा सम्मानित स्रष्टा केदारनाथ चौधरीक आजीवन योगदान पर प्रकाश देल गेल छल। तहिना एहि सत्रक विशिष्ट अतिथि महेन्द्र नारायण कर्ण छलाह जे स्वस्ति फाउन्डेशनक एहि योगदान केँ मैथिली भाषा-साहित्य लेल अति विशिष्ट कहैत प्रबोध नारायण सिंह केर जीवन पर प्रकाश देने छलाह। तदोपरान्त सम्मानित स्रष्टा केदारनाथ चौधरी अस्वस्थताक कारण अपन बात संछेप मे राखि अपन विचार केँ लिखित रूप मे संचालक रामलोचन ठाकुर केँ हस्तान्तरित करैत ओकरा पूरा पढिकय श्रोतावर्गक सोझाँ रखबाक निवेदन कएने छलाह। संचालक द्वारा हुनकर विचार मे मिथिला केर अपन राज्य नहि होयब तथा मैथिल केर पहिचान वर्तमान समय भ्रमित होयबाक चिन्ता प्रकट कैल गेल छल। तहिना ओ समस्त मिथिला क्षेत्र मे सब जातिक आगाँ ‘मैथिल’ केर प्रयोग करैत जातीय विखंडन सँ समाज केँ बचेबाक जोरदार अपील कएने छलाह। अपना तरहें ओ मिथिलाक सब तैर एक्कहि दिन विद्यापतिक स्मृति समारोह मनेबाक आह्वान करैत एक बेर फेर सँ मिथिलाक अपन गरिमा केँ स्थापित करबाक अनुरोध केने छलाह। स्वस्ति फाउन्डेशनक संचालक तथा मैथिली साहित्यकार – भाषाविद् उदय नारायण सिंह नचिकेता द्वारा प्रबोध साहित्य सम्मान केर चयन प्रक्रिया पर प्रकाश देल गेल छल। तहिना स्वस्ति फाउन्डेशनक दोसर संचालक अभय नारायण सिंह द्वारा धन्यवाद ज्ञापन कैल गेल छल।
तेसर दिनक अन्तिम सत्र मे मैथिली फिल्म केर प्रदर्शन कैल गेल छल। तदोपरान्त समापन समारोह मे कमल मोहन चुन्नू द्वारा समदाउन गाबि सभाक अन्त होयबाक घोषणा कैल गेल। मैथिली लिटरेचर फेस्टिवल फेर ऐगला वर्ष समय पर हो एहि शुभकामनाक संग अतिथि लोकनि एक-दोसर सँ विदाइ लैत सभास्थल सँ अपन-अपन घर लेल प्रस्थान कएलनि। निश्चित रूप सँ एहि उत्सवक महत्व मैथिली भाषा ओ साहित्य लेल एकटा नव प्राणतत्त्वक रूप मे कार्य कएलक। तेसर दिन सेहो किछु रास मैथिली पोथीक विमोचन साहित्यकार लोकनिक हाथ सँ भेल जाहि मे प्रेमक टाइमलाइन, फेर सँ हरियर आदि शामिल छल।


text:
7
दोसर केँ दोषी नहि ठहराउ
(लूका 6:37-38, 41-42)
1 “ककरो दोषी नहि ठहराउ जाहि सँ अहूँ सभ दोषी नहि ठहराओल जाइ। 2 जाहि तरहेँ अहाँ दोषी ठहरायब ताहि तरहेँ अहूँ दोषी ठहराओल जायब, आ जाहि नाप सँ अहाँ नापब, सैह नाप अहूँ पर लागू होयत।
3 “अहाँ अपन भायक आँखि मेहक काठक कुन्नी किएक देखैत छी? की अपना आँखि मेहक ढेंग नहि सुझाइत अछि? 4 अहाँ अपना भाय केँ कोना कहैत छी जे, ‘आउ, हम अहाँक आँखि मे सँ कुन्नी निकालि दैत छी,’ जखन कि अहाँक अपने आँखि मे ढेंग अछि? 5 हे पाखण्डी, पहिने अपना आँखि मेहक ढेंग निकालि लिअ, तखने अपन भायक आँखि मेहक कुन्नी निकालबाक लेल अहाँ ठीक सँ देखि सकब।
6 “पवित्र वस्तु कुकुर सभ केँ नहि दिअ, आ ने अपन हीरा-मोती सुगरक आगाँ फेकू, नहि तँ एना नहि होअय जे ओ सभ पयर सँ ओकरा धाँगि दय आ घूमि कऽ अहाँ सभ केँ चीरि-फाड़ि दय।
माँगू तँ पायब
(लूका 11:9-13)
7 “माँगू तँ अहाँ सभ केँ देल जायत। ताकू तँ अहाँ सभ केँ भेटत। ढकढकाउ तँ अहाँ सभक लेल खोलल जायत। 8 कारण, जे केओ मँगैत अछि, से प्राप्त करैत अछि; जे केओ तकैत अछि, तकरा भेटैत छैक, और जे केओ ढकढकबैत अछि, तकरा लेल खोलल जाइत छैक।
9 “की अहाँ सभ मे सँ केओ एहन लोक छी जे जँ अहाँक बेटा अहाँ सँ रोटी माँगय तँ ओकरा पाथर दिऐक? 10 वा माछ माँगय तँ साँप दिऐक? 11 जखन अहाँ सभ पापी होइतो अपना बच्चा सभ केँ नीक वस्तु सभ देनाइ जनैत छी, तँ अहाँ सभ सँ बढ़ि कऽ अहाँ सभक पिता जे स्वर्ग मे छथि, से मँगनिहार सभ केँ नीक वस्तु सभ किएक नहि देथिन?
धर्म-नियमक निचोड़
(लूका 6:31)
12 “जेहन व्यवहार अहाँ चाहैत छी जे लोक अहाँक संग करय, तेहने व्यवहार अहूँ लोकक संग करू, किएक तँ धर्म-नियमक आ परमेश्वरक प्रवक्ता सभक शिक्षाक निचोड़ यैह अछि।
दूटा बाट
13 “छोट द्वारि सँ प्रवेश करू, कारण नमहर अछि ओ द्वारि आ चौरगर अछि ओ बाट जे विनाश मे लऽ जाइत अछि, और बहुतो लोक ओहि द्वारि सँ प्रवेश करैत अछि। 14 मुदा छोट अछि ओ द्वारि आ कम चौड़ा अछि ओ बाट जे जीवन मे लऽ जाइत अछि। और थोड़बे लोक ओहि द्वारि केँ ताकि पबैत अछि।
झूठ बाजि कऽ अपना केँ परमेश्वरक प्रवक्ता कहऽ वला सँ सावधान
(लूका 6:43-44)
15 “ओहन लोक सँ सावधान रहू जे झूठ बाजि कऽ अपना केँ परमेश्वरक प्रवक्ता कहैत अछि। ओ सभ अहाँ सभक बीच भेँड़ाक वेष मे अबैत अछि, मुदा भीतर मे ओ सभ चीरि-फाड़ि देबऽ वला जंगली जानबर अछि। 16 ओकर सभक काज सभ सँ अहाँ सभ ओकरा चिन्हि जायब। की काँटक गाछ सँ अंगूर तोड़ल जा सकैत अछि, वा कबछुआक लत्ती सँ अंजीर-फल? 17 एहि तरहेँ प्रत्येक नीक गाछ मे नीक फल आ खराब गाछ मे खराब फल फड़ैत अछि। 18 ई तँ भइए नहि सकैत अछि जे नीक गाछ मे खराब फल फड़ैक आ खराब गाछ मे नीक फल। 19 जे गाछ नीक फल नहि दैत अछि से काटि कऽ आगि मे फेकल जाइत अछि। 20 तहिना एहन लोक सभ केँ अहाँ सभ ओकर सभक काज सभ सँ चिन्हि जायब।
कथनी आ करनी
21 “ई बात नहि अछि जे, जतेक लोक हमरा ‘हे प्रभु, हे प्रभु’ कहैत अछि, ताहि मे सँ सभ केओ स्वर्गक राज्य मे प्रवेश करत, बल्कि मात्र वैह सभ प्रवेश करत जे सभ हमर पिता जे स्वर्ग मे छथि तिनकर इच्छानुरूप चलैत अछि। 22 न्यायक दिन बहुतो लोक हमरा कहत, ‘हे प्रभु! हे प्रभु! की हम सभ अहाँक नाम लऽ कऽ भविष्यवाणी नहि कयलहुँ? की हम सभ अहाँक नाम लऽ कऽ दुष्टात्मा सभ केँ नहि निकाललहुँ? की हम सभ अहाँक नाम लऽ कऽ अनेको चमत्कार नहि कयलहुँ?’ 23 तखन हम ओकरा सभ केँ स्पष्ट कहबैक, ‘हम तोरा सभ केँ कहियो नहि चिन्हलिऔ। है कुकर्मी सभ, भाग हमरा लग सँ!’
दू तरहक न्यो
(लूका 6:47-49)
24 “जे केओ हमर एहि उपदेश सभ केँ सुनैत अछि आ ओकर पालन करैत अछि, से ओहि बुद्धिमान मनुष्य जकाँ अछि जे अपन घर पाथर पर बनौलक। 25 बहुत जोरक वर्षा भेल, बाढ़ि आयल, अन्हड़-बिहारि चलल और ओहि घर सँ टकरायल, तैयो ओ घर नहि खसल, कारण ओकर न्यो पाथर पर राखल गेल छल। 26 मुदा जे केओ हमर एहि उपदेश सभ केँ सुनैत अछि आ ओकर पालन नहि करैत अछि, से ओहि मूर्ख मनुष्य जकाँ अछि, जे अपन घर बालु पर बनौलक। 27 जखन बहुत जोरक वर्षा भेल, बाढ़ि आयल, अन्हड़-बिहारि चलल आ ओहि घर सँ टकरायल तँ ओ घर खसि पड़ल आ पूरा नष्ट भऽ गेल।”
28 जखन यीशु ई उपदेशक बात सभ कहब समाप्त कयलनि तखन लोकक भीड़ हुनकर शिक्षा सँ चकित भेल, 29 कारण ओ धर्मशिक्षक सभ जकाँ नहि, बल्कि अधिकारपूर्बक उपदेश दैत छलाह।


text:
पूर्व राष्ट्रपति प्रणब मुखर्जी कोरोना वायरस (COVID-19) सं संक्रमित भ’ गेलाह अछि। हुनक कोरोना जांच रिपोर्ट पॉजिटिव आयल अछि। ओ ट्वीट क’ एकर जानकारी देलैथ।
प्रणब मुखर्जी ट्वीट क’ कहलनि, ‘एकटा अस्पतालक दौरा पर हम कोविड-19 पॉजिटिव पाओल गेलउ। पिछला सप्ताह हमर संग संपर्क मे आयल ओ सभ’ लोक सं हमर अनुरोध अछि जे ओ अपनाके आइसोलेट क’ लि आ कोरोनाक जांच कराबि।
अहिसँ पहिने केंद्रीय गृह मंत्री अमित शाह, पेट्रोलियम मंत्री धर्मेंद्र प्रधान, जल संसाधन मंत्री अर्जुन मेघवाल सेहो कोरोना सं संक्रमित पाओल गेला। सभ’ लोक केर अखन अस्पताल मे इलाज चैल रहल अछि।
दिन बा दिन कोरोना वायरस के रूप आर विस्तार भ’ रहल अछि। त’ अहां लोकनि सं निरंतर उचित सावधानी रखबाक अपील करैत अछि.


text:
–इला झा
मिथिला चित्र मात्र सौन्दर्यबोध वा कलात्मक अभिव्यक्तिक माध्यमटा नहि बल्कि एकर जड़ि अतीतक अपरिमित सीमा तक पसरल अछि। एकर एक-एक अभिव्यंजना कोनो अनबुझ मंत्रक जेना अन्तश्चेतनाक अतल गहराईसँ उठ’वाला उर्जा – ध्वनी जंका प्रकल्पित अछि। अहि प्रकम्पनक निरंतरता अहि जीव-जगतक ऐहिक सुख अछि।
विश्व प्रसिद्ध मिथिला चित्रकला वा मधुबनी चित्रकला बहुत प्राचीन अछि। राजा जनक राज्यकाल मे महिलावर्गकेँ चित्राकारीक शिक्षा देल जाइत छल । चित्र आ चित्रण के प्रथा मिथिलामे चिर कालसँ आबि रहल अछि। ई चित्रकला भित्ति, भूमि आ धरातल पर द्विआयामी रहल अछि। पहिले बांसक अग्र भागक पातर कूँची सँ चित्र, मिथिला चित्रकारी अंकन होइत रहै। जाहि मे देव, वृक्ष, मानव, पशु-पक्षी, लता, तरह-तरह के कोण आ योनि चित्र बनाओल जाइत छल ।। तरह तरहक पात, फूलक रस, गेरू, चाउर के आँटा सँ उज्जर रंग आ सुखैल पात आ पूआर के जराक’ कारी रंग बनैल जाइत छल। यज्ञ एवं संस्कारक आनन्दोत्सव – काल मे मिथिलाक घरमे चित्र-चित्रण परिपाटी छलैक आ एखनहुँ होइत छैक। ई कला स्त्री – पुरुष दुनु समान रूप सँ बनबैत छथि।
१९७० के दशकसँ तरह- तरहके प्रयुक्त सिंथेटिक गाढ़ रंगक प्रयोग होमय लागल।। जाहिमे चहटगर गाढ लाल, हरिअर आ नीला रंगक इस्तेमाल होइत छैक। चित्रमे सुन्दर आभा लेल पीअर, गुलाबी आ नेबो रंगक अद्भुत मेल रहैत छैक। मिथिला चित्र- परम्परामे चिंत्राकनक प्रारम्भ कोर सँ होइत छैक।कोरक मतलब भेल सीमा, जेना खेतक आरि।अहि लोक शैलीमे सभ तरहक चित्र रचना कोर सँ सज्जित क्षेत्रमे कैल जाइत छैक।चाहे भित्ति पर बनेबाक हुए वा भूमि, कागज वा कपड़ापर। अंत मे कहल जा सकैत अछि”कोर मिथिला संस्कृतिक सौरभ अछि।“
मिथिला चित्र शैलीमे प्रयुक्त होव’ वाला प्रतीक लोक-जीवन सँ जुड़ल दैनन्दिन उपयोग प्राकृतिक अव्यय अछि जाहिमे साहित्य, कला, धर्म आ परम्पराक दृष्टिसँ विशेषार्थ होइत छैक ।परम्परानुसार प्रतीककेँ दूटा भेद होइत छैक- श्रेय एवं प्रमेय।
कमल, मांछ, सुग्गा, शंख, पुरइन, हाथी, सूर्य, चन्द्रमा, कलश, नयन, योनि चित्र आदि श्रेय प्रतीक मानल जाइत अछि जखन की साँप, बिच्छू, भौरा, मेढ़क, मगरक चित्र आदिकेँ प्रमेय प्रतीक मानल जाइत अछि। ई सम्पूर्ण प्रतीक शुभ आ मंगलकारी मानल गेल अछि।
सन १९७५ मे मिथिला चित्रकारी लेल पहिल पद्मश्री पुरस्कार जगदम्बा देवीकेँ भेटलैन। सीतादेवी मधुबनी लग जितबार ग्रामकेँ छथि हुनका १९८१,१९८४,२०६ मे पुरस्कार भेटलनि।
सीतादेवीक बनाओल चित्रकारी ‘कदम का पेड़’ इन्दिरागाँधी अन्तरराष्ट्रीय हवाई अड्डा पर ४ लाख ३६ हजार मे बिक्री भेल। २०२० सैफरन आर्ट गैलेरीमे चित्रकार अविनाशक ‘नटराज ‘ बोली लागल जे दू लाख ८४ हजार मे बिकल। २०२० मे गोदावरी देवीके पद्मश्री भेटलनि। साड़ी पर मिथिला चित्रकारी लेल प्रथम पद्मश्री पुरष्कार भाष्कर कुलकर्णीकेँ भेटलनि। जापानके मिथिला म्युजियममे गोदावरी देवीक मिथिला चित्रकला सुशोभित छनि।
हालहिमे मधुबनी जिला सौराठमे सुन्दर मिथिला कला एवं संस्कृति केन्द्रक स्थापना भेल अछि जे निश्चित रुपे कलाक क्षेत्र मे नव अध्याय जोड़त। मधुबनी रेलवे स्टेशन भवनक देवाल पर बनल अद्भुत मिथिला चित्रकला शोभायमान भ’ रहल अछि।भारतीय रेलक अनेको डिब्बा रंगबिरंगा आ मोहक चित्रकला सँ सुशोभित देश भरिमे अहि विधाक मान बढ़ा रहल अछि।
जय मैथिली, जय मिथिला


text:
26टा जिला देलक सौ फीसदी स बेसीक राजस्व
जमुई आओर मधुबनी जिला कए क्रमश: पहिल आ दोसर स्थान हासिल भेल
पटना। कई साल स घाटा मे गेल बिहार राज्य परिवहन विभाग लेल शुभ दिन लौटबाक बाट देखा रहल अछि। नव सरकार एलाक बाद एहि विभाग मे कोनो प्रकारक परिवर्तन एखन धरि नहि देखा रहल छल। एहि विभागक कईटा कर्मचारी दरमाहाक अभाव मे मरी गेलाह, कई गोटे एखनो मरनासन्न छथि। मुदा निराशाक एहि माहौल मे एकटा टिबिया देखा रहल अछि। विभाग समाप्त भेल वित्तीय वर्ष मे बेजोड़ उपलब्धि हासिल केलक अछि। राजस्व वसूली क जे रिपोर्ट सामने आयल अछि ओकर अनुसार 38 मे स 26टा जिला सौ फीसदी स बेसी संग्रह करि लेलक अछि। पटना जिला क वार्षिक लक्ष्य 7500 लाख टका राखल गेल छल जखनकि जिला 7865.80 लाख टकाक वसूली करि लक्ष्य क 104.88 फीसदी उपलब्धि हासिल केलक अछि। राजस्व संग्रह मे उपलब्धि क लिहाज स पटना जिला कए बीसम स्थान हासिल भेल अछि। राजस्व संग्रह क दृष्टि स जमुई आओर मधुबनी जिला कए क्रमश: पहिल आ दोसर स्थान हासिल भेल अछि। जमुई जिला कए वित्तीय वर्ष 2010-11 मे 128 लाख क लक्ष्य देल गेल छल आओर जमुई जिला 195.76 लाख संग्रह केलक अछि। इ लक्ष्य क 152.94 फीसदी अछि। एहि प्रकार स मधुबनी 152.70 फीसदी राजस्व वसूल करि दोसर स्थान पर रहल। मधुबनी जिला कए 336 लाख क लक्ष्य देल गेल छल जखन कि वसूली 513.07 लाख टका भेल अछि। राजस्व वसूली क लिहाज स शीर्ष क दस जिला मे जमुई आओर मधुबनी क बाद क्रमश: सहरसा, दरभंगा, बांका, सीतामढ़ी, समस्तीपुर, किशनगंज, पूर्णिया आओर वैशाली जिला शामिल अछि। भागलपुर क संबंध मे कहल जाइत अछि जे वित्तीय वर्ष 2010-11 मे एहि जिले कए 1000 लाख क लक्ष्य देल गेल छल आ एहि जिलाक उपलब्धि रहल 1100.05 लाख। राजस्व वसूली कए लेल जिला क जे रैंकिंग बनल अछि ओहि मे भागलपुर जिला कए तेरहम स्थान हासिल भेल अछि। विभाग क इ उपलब्धि ओकर घाटा कए पाटबा लेल काफी नहि अछि, मुदा इ कहबा मे आब हर्ज नहि जे परिवहण विभागक आर्थिक चक्का घुमल अछि आ उम्मीद कैल जा सकैत अछि जे इ अपन घाटा कए इतिहास बना लेत।


text:
दीपा कर्मकार
दीपा कर्मकार (बङ्गाली: দিপা কর্মকার , अङ्ग्रेजी: Dipa Karmakar) (जन्म:९ अगस्त १९९३) एक कलात्मक जिम्नास्ट छी जे सन् २०१६ ग्रीष्मकालीन ओलम्पिकमे भारतक प्रतिनिधित्व केनए छल। ओलम्पिकमे भाग लऽ प्रतिस्पर्धा कएनिहार ओ पहिल भारतीय महिला जिम्नास्ट छी[१][२], आ पिछला ५२ वर्षमे एहन केनिहार प्रथम भारतीय पुरुष अथवा महिला जिम्नास्ट छी।
सन् २०१६ कऽ रियो ओलम्पिक खेलमे ओ १५.०६६ अङ्कक सङ्ग चारिम स्थान प्राप्त केनए छल।[३] ओ ग्लासगोमे सम्पन्न २०१४ राष्ट्रमण्डल खेलमे कास्य पदक जीत सभक ध्यान अप्पना दिस खिच्ने छल।[४] राष्ट्रमण्डल खेलक इतिहासमे ई सफलता प्राप्त केनिहार ओ पहिल भारतीय महिला छी।[५]
प्रारम्भिक जीवन आ करियर[सम्पादन करी]
कर्मकार पूर्वोत्तर भारतक त्रिपुरा राज्यक अगरतला शहरक छी। ओ ६ वर्षक कम उमरसँ जिम्नास्टिक्स आरम्भ केनए छल आ ओहि समयसँ एखनधरि अपन प्रशिक्षक विश्वेश्वर नन्दीक निर्देशनमे अभ्यास कऽ रहल अछि। जिम्नास्टिक्स कक्षामे प्रवेश लेबऽ कऽ समयमे दीपा फ्ल्याट फिटक समस्यासँ ग्रस्त छल। प्रशिक्षक नन्दीक अनुसार फ्ल्याट फिटक कारणसँ दीपाक उछालमे समस्या आबि रहल छल। एकरा दुरुस्त बनेबामे दीपा आ ओकर प्रशिक्षकक लेल चुनौतीपूर्ण कार्य रहल। सन् २००७ मे जलपाईगुडीमे ओ जुनियर नेसनल्स जीत लेलक। सन् २००७ सँ दीपा राज्य, राष्ट्रिय आ अन्तर्राष्ट्रिय प्रतियोगितासभमे समग्रमे ७७ पदक जित चुकल अछि जाहिमे सँ ६७ स्वर्ण पदक रहल अछि।[६]
२०१६ ओलम्पिक[सम्पादन करी]
दीपा २०१६ ग्रीष्मकालीन ओलम्पिकमे भारतक प्रतिनिधित्व केलक। ओलम्पिकमे भाग लऽ प्रतिस्पर्धा कएनिहार ओ पहिल भारतीय महिला जिम्नास्ट छी[१][२], आ पिछ्ला ५२ वर्षमे एहन केनिहार प्रथम भारतीय, पुरुष अथवा महिला, जिम्नास्ट छी।
ई ओलम्पिकमे ओ फाइनलधरि यात्रा तय करैमे सफल भेल। फाइनलमे ओ बहुतकम अङ्कक अन्तर (०.१५०) सँ कास्य पदक प्राप्त करऽमे असफल भेल आ चारिम स्थानमे अपन मोन बुझेनाए छल। ओ अति कठिन मानल जाएवला प्रोदुनोभा बोल्टक सफल प्रदर्शन केनए छल जे आइधरि विश्वमे ५ महिला जिम्नास्ट मात्र सफलतापूर्वक केनए अछि। ओना तँ ओ कोनो पदक नै जीत सकल मुदा तहियो ई उपलब्धिक कारण हुनका भारतमे चर्चित बनेलक।[७] भारतक महानतम् क्रिकेट खेलाडी सचिन तेन्दुलकर कहलक - 'जित्नाए आ हारनाए खेलक एकटा भाग छी। अहाँक ई उपलब्धिसँ हमसभ देशवासी केर गौरवान्वित बनेनाए अछि।'[७] बेइजिङ ओलम्पिकमे स्वर्ण पदक जीत चुकल भारतीय निशानेबाज अभिनव बिन्द्रा कहलक - 'दीपा कर्मकार अहाँ हमर हिरो छी।'[७]
सन्दर्भ सामग्रीसभ[सम्पादन करी]
- ↑ १.० १.१ "Dipa Karmakar becomes 1st Indian woman gymnast to qualify for Rio Olympics", The Economic Times, Press Trust of India, १९ अप्रैल २०१६, अन्तिम पहुँच ११ अगस्त २०१६।
- ↑ २.० २.१ Naik, Shivani (१८ Apr २०१६), "Dipa Karmakar becomes first Indian woman gymnast to qualify for Olympics", The times of india, अन्तिम पहुँच ११ अगस्त २०१६।
- ↑ Simone Biles of USA wins Gold in Women's Vault Gymnastics
- ↑ Naik, Shivani (२४ अगस्त २०१४), "After a flight, a landing: Why Dipa Karmakar’s medal in Commonwealth Games is its bravest bronze", The Indian Express, अन्तिम पहुँच १३ अप्रैल २०१६।
- ↑ "Glasgow 2014 - Dipa Karmakar profile", Glasgow 2014 Ltd, अन्तिम पहुँच ३१ जुलाई २०१४।
- ↑ "Tripura's Dipa Karmakar says she is aiming for an Olympic Medal", BDNews24, ६ नवम्बर २०१५, अन्तिम पहुँच १२ अगस्त २०१६।
- ↑ ७.० ७.१ ७.२ "दीपा कर्मकार का फैन हुआ क्रिकेट जगत, सहवाग बोले - धोनी हेलीकॉप्टर, तुम जम्बोजेट", अन्तिम पहुँच १८ अगस्त २०१६।


text:
— इला झा।
कला शब्दक व्युत्पत्ति’ कल’ धातु सँ मानल जाइत छैक, जकर अर्थ भेल प्रेरित केनाइ। गाम मे खेतीबाड़ी के बाद दोसर स्थान हस्तकलाक के देल जाइत अछि।” शिल्प कौशलक प्रक्रिया सँ युक्त सुन्दर, सुखद आ सृजन रूप”। कला मनुष्य के भगवान के तरफ सँ भेटल एहन वरदान अछि जे कोनो और प्राणी, पशु वा जीव के नहि भेटल अछि। हरेक मनुष्य अपन अन्दर छुपल प्रतिभा के निखारि एकटा नया मुकाम हासिल क’ सकैत अछि।भारत कलाक खजाना अछि। एत’ हरेक क्षेत्र, हरेक कस्बा, हरेक गाम, हरेक राज्यक कला जीवन के नवीन दिशा दैत सभक जीवन के उत्साह आ उमंग सँ भरैत अछि।
हस्तकला मे हाथक कौशल के सुन्दर क्रियात्मक रूप देल जाइत छैक। ललित कला मे वस्तुकला, मुर्तीकला चित्रकलाक अभिन्न योगदान मानल जाइत छैक। हरेक राज्यक कलाक पहचान ओकर हस्तकला होइत छैक
बिहारक हस्त कला मे मधुबनी चित्रकारी, सीकी सँ बनाओल मौनी पौती आदि, लाखक सुन्दर कारीगरी विभिन्न प्रकारक गृह उद्योग अन्तरराष्ट्रीय स्तर पर गौरवशाली विरासतक अनुभुति करबैत अछि।ओहिना गुजरातक कलम कारी, ओड़िशाक पटचित्र चित्रकारी, आंध्रप्रदेशक निर्मल पेंटिंग भारतक मान सम्मान आ गौरवक अनुभव दैत अछि। आब
हस्तकला मे तकनीकी आधुनिकीकरणक विकसित समावेश भ’ रहल छैक।कम्प्यूटर सँ डिजाइन बना समृद्धि आ आमदनीक विशेष प्राथमिकता देल जाइत छैक। हस्तकलामे मुर्तीकला , चित्रकला, गहना, ग्लास पेंटिंग, मोमबत्ती, बैग, स्कार्फ़, क्रौसस्टिच, बुनाई, सिलाई, कढ़ाई, माँटि सँ बनल आकृति, भोजन सँ सम्बन्धित सामग्री, कार्ड, कैलेंडर, खिलौना, प्राकृतिक प्रसाधनक समान, टोकड़ी आ कैलीग्राफी इत्यादि अबैत छैक।
हस्तकला त’ सुन्दरताक अभिव्यक्ति आ समृद्धिक परिचारक अछि। अहि माध्यम सँ नवीन विचार आ मूल्यक सृजन होइत छैक। जीवनक गहराई सँ जुड़ल एकर विकास सँ समाजक विकास होइत छैक, यश, धन, ज्ञान आ शांतिक प्राप्ति होइत छैक।
आजुक तेजी सँ बदलैत औद्योगिकीकरण मे पारंपरिक हस्तकला छिरिया गेल अछि।नवीनीकरणके
तरफ झुकाव देखना जा रहल अछि। पुरातन हस्तकलाकेँ सहेजिक रखनाइ आजुक ज्वलंत समस्या अछि।
ताहि लेल कारीगर के गुण आ मेहनतक उचित सम्मान भेटनि। कयेको कारीगर धन वा उचित समानक अभाव मे अपन कला के छोड़ि दैत छथि।
शहर आ गाम मे वर्कशॉप होवाक चाही जाहिमे कारीगरके हुनर, डिजाइनक शिक्षा, सृजन आ समानक कोना विकास होय तकर प्रशिक्षण देल जाय। पारंपरिक हस्तकलाक नवीनीकरण होवाक चाही। आय के स्त्रोत पर विशेष ध्यान देबाक चाही। बहुतो कारीगर ओहि आमदनी सँ अपन जीवन यापन करैत छथि। गुमनाम गुणी गण के सेहो सामने आनबाक प्रयास होवाक चाही।
कारीगर आ उपभोक्ता के बीच संवाद हेबाक चाही। उपभोक्ताके ओहि वस्तुक सुन्दर जानकारी भेटतैन त’ ओ समान खरीदता आ आगु सेहो खरीद’ के इच्छा रखता।
हस्तकला गामक रोजगार थिक। महिला अपन खाली समयक उपयोग क’
सुन्दर हस्तकला सँ अप्पन जीवन के नया दिशा दैत आर्थिक रुप सँ प्रबल भ’ सकैत छथि। मिथिलाक गाम मे महिला लोकनि अपन हस्तकलाक कौशल मे प्राण दैत छथि।
लोककला मे रुचि होइन ई प्रयत्न हेबाक चाही।
हस्तकलाक विस्तार पूरा संसार मे होय ताहि लेल ओकर सही दाम, सुन्दरता, व्यवसाय आ उपभोक्ताक माँग आ आपूर्ति पर विशेष ध्यान देल जाय।
स्कूल मे विद्यार्थि सबके पढाई के अलावा चित्रकला, मुर्तीकला, कागज सँ बनाओल सामान, पाक कलाक प्रशिक्षण बचपन सँ भेटतैन त’ हुनका सभके झुकाव स्वतः हेतैन। ओना बहुतो संस्थानमे उचित प्रशिक्षण देल जाइत अछि। हरेक मनुष्य अप्पन अंदर छुपल कला केँ निखारि दुनिया के सामने आनै। अपन भारत कला के खजाना अछि।
कहल जाइत छैक जहि जातिक कला जतेक समृद्ध हेतै ओ जाति ओतबे गौरवशाली आ प्राचीन हेतैक, तैं कलाकेँ कोनो राष्ट्रक संस्कृतिक मापदंड कहल जाइत छैक। तैं हस्तकला केँ संरक्षण, संवर्धन, आ संपोषणक आवश्यकता छैक।
इला झा ११.११.२०२२
जय मिथिला जय मैथिली


text:
प्रियम झा।
# आधुनिक शिक्षा के नीक प्रभाव और दुष्प्रभाव की सब अछि #
शिक्षा मनुष्य के अपना आप सॅ परिचय करबाबति छइ, ओकरा भीतरक क्षमता के चिनह में मददगार होयत अछि। शिक्षाक अर्थ खाली किताबी ज्ञान नहि होयत छइ, किताबी ज्ञान आदमी के साक्षर त बना सकति अछि मुदा शिक्षित नहि।
ओना त शिक्षा के ज्यादातर नीके प्रभाव होयत अछि मुदा आधुनिकताक किछ प्रभाव आ दुष्प्रभाव शिक्षा के क्षेत्र में देखल जा सकति अछि।
🌼 आधुनिक शिक्षा के नीक प्रभाव :-
1. साधनक भरमार:- आधुनिक शिक्षा में साधनक कुनु कमी नहि अछि। कोरोना के इ विकट परिस्थिति में किनको स्कूल- काॅलेज नहि जाय परति अछि। घर बइसल – बइसल लोग ऑनलाइन शिक्षा प्राप्त क रहल छति। खाली किताबी पढाई टा नहि, सब क्षेत्र के ज्ञान आसानी से ऑनलाइन भेंट जायत अछि।
2. नवीन प्रौद्योगिकी के ज्ञान:- आधुनिक शिक्षा में नया नया आविष्कार, नया प्रौद्योगिकी पर जोर देल जायत अछि। विद्यार्थी के बचपने सॅ साइंस के लैब में प्रयोग, अनुसंधान करौअल जायत अछि।
3. वोकेशनल आ प्रोफेशनल शिक्षा:- आधुनिक शिक्षा में वोकेशनल आ प्रोफेशनल ज्ञान देल जायत अछि जहि से आगू जा के रोजगार के सम्भावना बढि जायत अछि।
4. व्यवहारिक ज्ञान:- आधुनिक शिक्षा में व्यवहारिक ज्ञान के बेसी महत्व देल जायत अछि। अलग-अलग क्षेत्र में कोना काज होयत अछि तेकर शिक्षा औद्योगिक टूर, औन जौब प्रशिक्षण द्वारा देल जायत अछि।
🌼 आधुनिक शिक्षा के दुष्प्रभाव:-
1. शिक्षा व्यपार के प्रमुख जरिया:- शिक्षा आब ज्ञान सॅ बेसी व्यसाय बनि गेल अछि। शिक्षक कक्षा में कम आ नीजी कोचिंग आ ट्यूसन पर बेसी ध्यान दति छथि
2. अभिभावक आ विद्यार्थि के भावना सॅ खिलवार:- आधुनिक शिक्षा में किछ व्यवसायिक मानसिकता के लोग कम उम्र में नौकरी भेटबाक आ मोट कमाई के झाँसा द अभिभावक आ विद्यार्थि सॅ बढियाँ रकम अँठि लति अछि। जहि में वाईट हैट जूनियर आ बैजू एखन देखना में आयल अछि जे केवल नौ साल के बच्चा के कोडिंग सिखाब् आ गूगल एहन पइग कम्पनी में नौकरी दियाब् के दावा करति अछि।
3. चरित्र निर्मानक उपेक्षा:- आधुनिक शिक्षा में लोग पाइ कमाय पर बेसी आ चरित्र निर्मान पे कम ध्यान दति अछि। अध्यापक नैतिकता के ज्ञान नहि द खाली मशीनी ज्ञान द रहल छथि।
4. कर्तव्यक अभाव:- आधुनिक शिक्षा में गुरू आ शिष्य दुनू अप्पन-अप्पन कर्तव्य सॅ भटकि गेल छथि। आब नहि शिष्य अपना गुरू प्रति पहिले जेना आदर भाव राखति छथि आ नहि गुरू शिष्य के सम्पूर्न विकास लेल शिक्षा दति छथि।
5. बुनियादी ज्ञानक अभाव:- दिल्ली, बैंगलोर आदि महानगर में स्कूले सॅ आई.आई. टी, एन.आई. टी, मेडिकल के तैयारी करौअल जायत अछि जहि सॅ विद्यार्थि के प्रतियोगिता पास करबाक दवाब रहति छइ आ हुनकर बुनियादी ज्ञान के अभाव रहि जायत छइ।
🌸 समाधान:-
1. नैतिक शिक्षा:- आधुनिक शिक्षाक साथ-साथ सच्चाई, ईमानदारी, दया, धर्म नैतिकता के शिक्षा देनाय बहुत जरूरी अछि नहि त लोग अप्पन ज्ञान के गलत दिशा में ल जा सकति अछि।
2. सही क्षेत्र आ विषयक चुनाव:- बच्चा के मनोवैज्ञानिक दृष्टी सॅ आकलन क के हुनकर क्षेत्र निर्धारन करबाक चाही। जहि विषय में बच्चा के रूची होय ओ विषय चुनबाक स्वतंत्रता देल जाय
3. स्व – अध्ययन लेल समय:- आइ- काल्हि स्कूल आ कॉलेज नौकरी जेना 8-10 घंटा चलति अछि जहि सॅ विद्यार्थी स्कूल आ स्कूल में देल गेल गृह- कार्य में उलझि के रहि जायत अछि आ स्व – अध्ययन लेल समय नहि निकालि पाबति छथि। तहि लेल स्कूलक समय सीमा निर्धारित होबाक चाही।
✍प्रियम्बदा कुमारी


text:
नेपालक स्थिति पर विशेष
करीब १०० दिन सँ बेसी सँ चैल रहल आन्दोलन सऽ समूचा नेपाल अस्त-व्यस्त बनि गेल अछि। ५० सँ बेसी आन्दोलनी शहीद भऽ गेल अछि तऽ दर्जनक आसपास सुरक्षाकर्मी शहीद भऽ गेल अछि, तैयो आन्दोलन रुकबाक नाम नहि लय रहल अछि आर एकर असैर चौतर्फा समस्त नागरिक व जनजीवन पर पड़ि रहल अछि।
माँग बड छोट मुदा बड उच्च बनि गेल अछि। सत्ता-संचालक व आन्दोलनी वर्ग बीच दूरी बढि गेल अछि। अविश्वास आर शंका मे द्वंद्व विस्फोट भेल प्रतीत होएत अछि जे स्पष्टतः मधेसी आ सरकार बीच युद्ध केर स्थिति बना देने छैक। एहि तरहक अशान्तिक निबटारा लेल भारत द्वारा देल गेल सुझाव केँ सम्मान नहि कएलाक कारण नेपाल मे आपूर्ति व्यवस्था पूर्णरूपेण असहज बनि गेल छैक। परिणाम स्वरूप मानव जीवन लेल जरुरी समानक अभाव सँ जनजीवन अस्त-व्यस्त बनि गेल अछि।
रसोई गैसक किल्लत – पेट्रोल-डिजलक अभाव – औषधिक अभाव – खाद्यान्नक अभाव – खायवला तेलक अभाव – अभावहि अभाव मे जीवन आर कालाबाजारीक वर्चस्व सँ मानव जीवन त्रस्त बनि गेल अछि। विद्यालय मे पढाई करयवला विद्यार्थीक जीवन पर सेहो असर पड़ि रहल अछि। एहेन अभावक समय कृत्रिम अभाव केर मारि भयावह रूप सँ प्रभावित कय रहल अछि। सरकारी संयंत्र केर नियंत्रण मे स्थिति नहि रहि जेबाक कारण अनैतिकता चरम पर ताण्डव कय रहल अछि। एहेन घड़ी सरकार तथा आन्दोलनी पक्ष केँ जिद्द छोड़ि स्थिति सहज करबाक दिशा मे सोचब अत्यन्त जरुरी अछि।
समाधानक डेग पर विश्वास बढेबाक वातावरण बनब जरुरी अछि नहि तऽ देश मे स्थिति दिन-ब-दिन असामान्य बनैत जाएत आर गृहयुद्ध केर वातावरण बनत एहि आशंका केँ नहि काटि सकैत छी। एकटा ठोस समझौता आर एकटा निश्चित समयावधि मे संविधान संशोधन सहित मधेसी केर माँग संबोधन करबाक उपाय एकमात्र सही बाट प्रतीत होइत अछि।


text:
तुलु भाषा
तुलु भारतक कर्नाटक राज्यक पश्चिमी किनारमे अवस्थित दक्षिण कन्नड़ आ उडुपी जिलासभ तथा उत्तरी केरलक किछ जगहमे प्रचलित भाषा छी ।[६] पहिने तुलु ब्राह्मण वैदिक आ संस्कृत साहित्य लिखऽक लेल 'तिगलारी' नामक लिपिक उपयोग करैत छल । लेकिन बहुत कम साहित्य तुलु भाषामे भेटल अछि । मुदा आजुक समयमे एही लिपिक बुझ्निहार बहुत कम अछि । पुरान तिगलारी लिपि मलयालम लिपिसँ बहुत मिलैत अछि । आब तुलु लिखऽक लेल कन्नड़ लिपिक प्रयोग कएल जाइत अछि । ई पञ्च द्राविड भाषासभमेंसँ एक छी । दक्षिण कन्नड आ उडुपी जिलासभक अधिकांश लोकसभक मातृभाषा तुलु अछि । एहि कारण ई दुनु जिला सम्मिलित रूपसँ तुलुनाडु नामसँ जानल जाइत अछि । केरलक कासरगोड जिलासभमे सेहो बहुत लोक तुलु भाषा बजैत अछि ।[७]
कृतीसभ[सम्पादन करी]
तुलुक शैलीसभ[सम्पादन करी]
तुलुनाडु[सम्पादन करी]
किछ पुरान मलयालम कृतिसभक अनुसार जे क्षेत्र कासरगोडक चन्द्रगिरी नदी सँ लऽ उत्तर कन्नडक गोकर्णधरि व्यापित अछि ओ तुलुनाडु नामसँ जानाल जाइत अछि । मुदा आजुक तुलुनाडु दक्षिण कन्नड़ आ उडुपी जिला धरि मात्र सीमित अछि । फेरो केरलक कासरगोड तथा महाराष्ट्रक मुम्बई आ थानेमे तुलु बाजनिहार बहुतेक लोक पाएल जाइत अछि ।
लिपि[सम्पादन करी]
बाह्य जडीसभ[सम्पादन करी]
सन्दर्भ सामग्रीसभ[सम्पादन करी]
- ↑ "Archived copy", मूलसँ १७ जनवरी २००८-मे सङ्ग्रहित, अन्तिम पहुँच २००९-०८-११।
|deadurl=प्यारामिटर ग्रहण नै केलक (सहायता)
- ↑ [१] Archived 20 July 2008 at the Wayback Machine.[[]]
- ↑ "Serving Mangaloreans Around The World!", Mangalorean.Com, अन्तिम पहुँच २०१२-०५-२१।
- ↑ "Dr Veerendra Heggade in Dubai to Unite Tuluvas for Tulu Sammelan", Daijiworld, Daijiworld Media, ९ अगस्त २००९।
- ↑ "Indian Multilingualism, Language Policy" (PDF), मूलसँ २००५-०१-२७-मे सङ्ग्रहित, अन्तिम पहुँच २०१२-०५-२१।
|dead-url=प्यारामिटर ग्रहण नै केलक (सहायता)
- ↑ "Indian Multilingualism, Language Policy" (PDF), मूलसँ २००५-०१-२७-मे सङ्ग्रहित, अन्तिम पहुँच २०१२-०५-२१।
|dead-url=प्यारामिटर ग्रहण नै केलक (सहायता)
- ↑ "Language Family Trees: Dravidian, Southern", Ethnologue (16th ed.).


text:
Ekadhshrudra, Mangrauni :: एकादशरुद्र, मंगरौनी
एकदास रुद्र कें शिवलिंग में उभरल आकृतिक संग अद्भुत तथ्य एकादश रुद्र महादेवक :-
मधुबनी में स्थापित अछि विश्व केर एकमात्र एकादश रूद्र महादेवक मंदिर।
मधुबनी जिला के मंगरौनी गाम में अद्भूत श्री श्री ११०८ एकादश रूद्र महादेव के मंदिर छैन्ह, जे मधुबनी बस स्टैंड सँ मात्र ३ किलोमीटर दूर अछि।
कांची पीठ के शंकराचार्य जयेंद्र सरस्वती जखन एतय आयल छलाह, त एकहि टा शक्ति वेदी पर भगवान शंकर के ग्यारह अलौकिक रूप के देखि भावविह्वल भ’ गेलाह आ कहलनि की अहि तरहक मंदिर विश्व में एकमात्र एतहि टा अछि, जतय तांत्रिक विधि सँ शिव के ग्यारहो लिंग रूप के स्थापित कएल गेल होई।
पंडित बाबा आत्माराम जी के अनुसारे महादेवक मंत्र ऊं नम: शिवाय छैन्ह, मुदा अहि मंदिर के संस्थापक तांत्रिक पंडित मुनीश्वर झा (१८९६-१९८६) अहि पंच अक्षर के स्थान पर ग्यारह अक्षरक मंत्र तैयार केलनि ऊॅ नम: शिवाय, एकादश रुद्राय।
अहि मंत्र के १०० बेर जाप कएला सँ १२०० जापक फल भेटैत छैक, कियाक त’ १०० बेर ऊॅ नम: शिवाय, आ ११०० बेर एक संग ऊॅ एकादश रुद्राय के जाप सँ अर्थात कुल १२०० बेर जाप भ जैत छैक। अहिठाम आबि भक्त के आध्यात्मिक सुखक प्राप्ति होइत छैन्ह।
१० मई सँ २१ मई २००० तक एकहि शक्ति वेदी पर स्थापित अहि शिवलिंग सब पर विभिन्न प्रकारक आकृति उभरय लागल, अहि आकृति सबहक बनब एखनहु जारी अछि। सब शिवलिंग में उभरल चित्रक जानकारी-
1) महादेव – ३० जुलाई २००१ कें अर्धनारीश्वर केर रूप प्रकट भेलाह!
शिव- प्रभु श्री राम कहने छलाह की हमही शिव छी। अहि लिंग में सिंहासनक चित्र उभरल अछि, जे प्रभु श्रीराम के सिंहासन के दर्शा रहल अछि।
रुद्र:- भय के हरय वाला अहि लिंग में बजरंगवली के पहाड़ लय उड़ैत बड्ड अद्भुत चित्र प्रकट भेल अछि।
शंकर- गीता के दशम अध्याय में श्रीकृष्ण कहलनि की हमही शंकर छी। अहि लिंग में श्रीकृष्ण केर सुदर्शन चक्र, बांसुरी आ बाजुबंध स्पष्ट दृष्टिगोचर होईत अछि।
नीललोहित: – जखन महादेव विषपान केने छलाह, तखन हीनक नाम नीललोहित: पड़ल छल। अहि लिंग में सांप प्रकट भेल अछि ।
ईशान: – हिमालय पर निवास केनिहार महादेव जे केदारनाथ छथि ९जुलाई २००१ साउनक पहिल सोमवारी के दिन राजेश्वरी क रूप प्रकट भेल आ पंचमुखी शिवलिंग प्रकट भेलाह। एकर अलावा ओमकार आ महाकालक गदा सेहो देखाई पड़ैत अछि।
विजय: – अहि शिवलिंग में छवि बनैत जा रहल अछि परञ्च आकृति एखन स्पष्ट नै भेल अछि।
भीम: – महादेवक एक टा रूप भीम सेहो अछि। अहि शिवलिंग में गदा केर छवि सामने आयल अछि।
देवदेव: – ई लिंग सूर्यक स्वरूप थिकै अहि शिवलिंग में लिंग के निचला दुनु भाग में सूर्यक किरण फुटि क शीर्ष में मिल रहल छैक। संगहि त्रिशूलक चित्र सेहो देखाइत अछि
भवोद्भव: – अहि लिंग में उमा-शंकरक आकृति प्रकट भेल अछि।
कपालिश्च: – महादेवक एक टा रूप बजरंगवली सेहो छैन आ इ लिंग धीरे धीरे लाल भ’अ रहल अछि।
अहि एकादश रूद्र महादेव मंदिर के पुजारी बाबा आत्माराम के अनुसारें प्रसिद्ध तांत्रिक मुनीश्वर झा सन १९५३ में अहि मंदिरक स्थापना केलनि सबटा शिव लिंग कारी ग्रेनाईट पाथरक अछि, जे २०० बरख सँ अधिक पुरान अछि। प्रत्येक सोम क साँझ म दूध, दही, घी, मधु, पंचामृत, चन्दन आदि सँ अहि शिवलिंग सबहक स्नान आ श्रिंगार होईत अछि। सोम केर साँझ के एतय अद्भुत छटा देखय लेल भेंटैत अछि। प्रत्येक सोमवारी के अहिठाम भंडारा केर आयोजन होईत अछि। महाप्रशाद खएला मात्र सँ शरीरक सभ कष्ट दूर भ जैत छैक,जे भक्त कामना सँ एतय अबैत छथि हुनकर कामना अवश्य पूर्ण होइत छैन्ह। अहि मंदिर के दहिना कात ग्रेनाईट आ अष्टधातु सँ बनल राधेश्याम मंदिर अछि जाहिमे विष्णुक दशावतार रूप तथा श्री विघायंत्र अछि जकर काज छै लक्ष्मी सरस्वती के बराबर रखैत लक्ष्य के प्राप्त केनाइ, प्राय: अहि यन्त्र केर दर्शन सेहो अन्यत्र दुर्लभ अछि।
सामने विशाल पवित्र सरोवर,बगल में विष्णु पद गया क्षेत्र अछि। एहनो मान्यता छैक की जे व्यक्ति अपन पितरक पिंड दान करय गया नहीं जा पबैत छथि, हुनका पितर के एतय पिंड दान करय सँ मुक्ति भेंट जैत छैन। एतहि समीप में पंडित मुनीश्वर झा केर समाधी छैन। एतय महाकाल केर मंदिर अछि, ओकर कात में पीपरक विशाल वृक्ष छैक। महादेव मंदिर में भगवान शिव पार्वतीक एकटा दुर्लभ मूर्ति सेहो प्रतिष्ठित अछि, जाहि मेंमहादेवक बाम जांघ पर पार्वती बैसल छथि। महादेव क बामा हाथ पार्वती के डाँड़ पर अछि और दाहिना हाथ हुनक ओष्ठ पर छैन। अहि मूर्ति केर बाम दिस बसहा आ बगल में महाकाली, महालक्ष्मी , महासरस्वती यन्त्र आ विष्णु पादुका छैक।
Information Source :: https://www.facebook.com/groups/1112879542439736/permalink/1322979714763050/


text:
गुजरात, वापी : हरेक साल जहिना एहिबेर सेहो मिथिला विकास मंडल वापी केर तत्वावधानमे बाबा विद्यापति पर्व समारोहकेँ भव्य आयोजन कएल जेबाक समाद भेटल अछि। ई आयोजन 06 मई, 2018 रविदिन संध्या 4 बजेसँ वी आई ए सभागार, जी आई डी सी, चारि रास्ता वापीमे निर्गत कएल गेल अछि।
कार्यक्रमक प्रारूप पर प्रकाश दैत आयोजक लोकनि जनौलनि अछि जे ई आयोजन पूर्णतः मैथिलीमे होयत। अहि आयोजनमे हमरा लोकनि कउनो विशिष्ट अतिथि वा सम्मानमूर्ति केर आमंत्रित नहि केलहुँ अछि आ नहिए भविष्यमे एहन तरहक कउनो विचार अछि। आगाँ कहलनि जे सभागारमे उपस्थित सभ आगंतुक हमरा सभक विशिष्ट अतिथि हेताह। उपस्थित जनमानसमे जे सबसँ ज्येष्ठ वृद्ध लोकनि हेताह हुनके हाथे दीप प्रज्वलित कए कार्यक्रम केर श्री गणेश कएल जायत।
कार्यक्रममे सांस्कृतिक गीतनाद आ मैथिली लोकगीत केर सेहो व्यवस्था कएल गेल अछि। एकसँ एक मैथिली कलाकार लोकनि आमंत्रित छथि जाहिमे मनोरंजन झा, रश्मिप्रिया, सर्वेश झा, हीरा हमराही संगहि प्रसिद्ध गायक श्यामानंद झा छथि। ओतहि मंच संचालन वास्ते नव आ चर्चित हास्य कही वा साहित्यिक सबतरहें निपुण उद्घोषक रोशन मिश्राकेँ आमंत्रित सेहो कएल जेबाक समाद आयोजक लोकनि देलनि अछि।
विदित हो जे मिथिला विकास मंडल वापी हरेक बरख अहितरहक आयोजन करैत अछि जे पूर्णतः देशी अर्थात खाँटी मैथिलीमे रहैत छैक। आयोजनमे कउनो तरहक विशिष्ट पाहुन वा राजनैतिक अतिथि केर आमंत्रण नहि देल जाएत छैक। वृद्ध गार्जियन लोकनिक पान-मखान आ पाग सँ सम्मान करबाक परंपरा केर प्राथमिकता सँ मिथिला विकास मंडल द्वारा निभाओल जाएत रहल छैक। छोट धियापुता जे स्कूलमे प्रथम श्रेणीसँ सफल होएत छथि हुनका सभकेर सम्मान सेहो ई संस्था विगत कतेको बरखसँ करैत आबि रहल अछि।


text: पटना। पब्लिक प्राईवेट पार्टनरशिप क आधार पर पटना मे फिल्म सिटी स्थापित होएत। आधारभूत संरचना विकास प्राधिकार कए विस्तृत परियोजना प्रतिवेदन तैयार करबा लेल कहल जा चुकल अछि। उद्योग मंत्री विजेन्द्र प्रसाद यादव कहला जे सरकार ने राज्य मे फिल्म सिटी बनेबा लेल गंभीर अछि, मुदा इ सरकारकप्राथमिकता मे नहि अछि। यादव कहला जे प्रथम चरण मे सरकार फिल्म विकास निगम कए परिसमापन स मुक्त करि देलक अछि। ओ कहा जे सरकार पैघ उद्योग नहि स्थापित करत। प्राथमिकता फूड प्रोसेसिंग यूनिट स्थापित करबाक अछि। ओ कहला जे राज्य मे उद्योग स्थापित करबाकमाहौल बनि रहल अछि। एखनधरि एक अरब 73 करोड़ टका क पूंजी निवेश भ चुकल अछि, जाहि स 33टा इकाइ स्थापित भेल अछि।


text:
विमर्श
ध्यानाकर्षण – सामाजिक, सांस्कृतिक एवं राजनीतिक अभियन्ता
भोर संस्थाक अध्यक्ष श्री राजकुमार महतो जी द्वारा बेर-बेर एहि मुद्दा केँ उठायल जा रहल अछि। आशा करैत छी जे एहि मुद्दा पर अपनो लोकनि अवश्य संज्ञान लेने होयब।
राजकुमार महतो जीक एक समीक्षात्मक लेख एहि लिंक पर देखल जा सकैत अछिः
http://enewsbureau.com/news-details/4940/2019-09-19?fbclid=IwAR1ltyvFTjWwb3R-FY3TKaZxE6kbi5szN0Q7uoV4EQQCpHytCVriP8UIw8A#.XYOAMi7v8vF.facebook
एहि मे देखलहुँ जे काज प्रगतिक दिशा मे चलि त गेल लेकिन मात्र किछेक बात जेना प्राविधिक आ प्रशासनिक कार्य करय लेल उचित कार्यक्रम आ बजट प्रावधान करैत समुचित समन्वय करबाक बेगरता, प्रदेश २ केर सम्बन्धित मंत्रालय (नाम नहि लेल गेल अछि लेख मे) ओतय पुरातत्व तथा विश्व सम्पदाक यूनिट स्थापना करब, ओहि शाखा मे विश्व सम्पदाक ‘फोकल कर्मचारी’ केर व्यवस्थापन कहल गेल अछि। एहि तरहें ३-४ वर्ष केर भीतर जानकी मन्दिर केँ विश्व धरोहर मे शामिल कयल जा सकैत अछि, ओ दावी कएने छथि। एतेक स्पष्ट राय देलाक बादहु आखिर प्रदेश सरकार आ कि स्थानीय जनकपुर उपमहानगरपालिका केर तरफ सँ समुचित गतिविधि कियैक नहि कयल जा रहल अछि? ई सवाल महत्वपूर्ण अछि।
विश्व केर प्राचीनतम सभ्यता मिथिला आर तेकर अधुनातन पहिचानक केन्द्रविन्दु श्री जानकी मन्दिर – जेकर प्रसिद्ध विश्व भरि मे पसरल रहितो हाल धरि “विश्व धरोहर” केर रूप मे चिह्नित नहि कयल जायब एकटा चिन्ताक बात जेहेन देखाइत अछि।
हालहि एहि सम्बन्ध मे किछु महत्वपूर्ण संचारकर्मी मित्र लोकनि संग चर्चा उठेने रही। जानकी मन्दिर क्षेत्र मे जमीन अतिक्रमण केर मामिला, ओतय विकासक कार्य मे कयल गेल स्तरहीन निर्माण कार्य तथा किछु प्रक्रिया पर्यन्त नहि पुरेबाक गोटेक विवादित समाचार सब सोशल मीडिया मे सेहो यदाकदा कयल जाइत देखलहुँ।
एक बेर फेर आग्रहपूर्वक निवेदन करब जे कृपया वृहत् विमर्शक तौर पर एहि विषय केँ सब कियो स्वीकार करी। यदि जरूरत हो त एक बेर एहि विषय पर वृहत् विचार गोष्ठीक सेहो आयोजन हो आर सम्बन्धित निकायक जिम्मेवार पदाधिकारी वा प्रमुख सहित सरोकारवाला लोकनि गम्भीर चर्चा करी। यैह उद्देश्यक संग एक बेर पुनः अपने लोकनि केँ टैग करैत केवल प्रार्थना-विनती करैत छी जे ‘जानकी मन्दिर केँ विश्व धरोहर’ मे शामिल करेबाक प्रयास मे अगुआ संस्था – सरकारी निकाय – संचारकर्मी – सामाजिक अभियन्ता लोकनि केँ सहयोग करी।
एहि विषय मे हमर व्यक्तिगत अध्ययन कमजोर अछि, जँ कोनो तथ्यमूलक बात हो त सेहो अपने लोकनि शेयर कय सकैत छी। हाल लेल राजकुमार जी प्रति आभार प्रकट करब जे ओ निरन्तर एहि विन्दु पर सभक ध्यानाकर्षण करबैत आबि रहला अछि। नेपाल पुरातत्व विभाग सेहो एहि मामिला मे सहयोग कय रहल छलय। समग्र मे समीक्षा करैत एहि विषय पर सक्रिय फोलो अप करबाक विनम्र अनुरोध सेहो करैत छी।
हरिः हरः!!


text:
पटना। राजद-लोजपा गठबंधन क दिस स बिहार मे नेता प्रतिपक्ष राबड़ी देवी आब मुख्यमंत्री पद क दावेदार नहि हेतीह। राजद सुप्रीमो लालू प्रसाद एकर साफ संकेत देलथि अछि। हालांकि एखन इ साफ नहि भेल अछि जे एहि स्थिति मे मुख्यमंत्री पद क लेल कोन नाम तय होएत, मुदा मानल जा रहल अछि जे राजद क बिहार प्रदेश अध्यक्ष अब्दुलबारी सिद्दीकी मुख्यमंत्री पद क दावेदार भ सकैत छथि। जानकारक इ सेहो कहब अछि जे चुनावक बाद अगर कांग्रेस संग सरकार बनेबा क परिस्थिति बनैत अछि त लालू आ पासवान मुख्यमंत्री पद कांग्रेस कए द अपना लेल केंद्र में मंत्री पद ल सकैत छथि। एहन मे राजद आ लोजपा स उपमुख्यमंत्री बनि सकैत अछि। मुदा एहि समीकरण कए तत्काल नुका कए रखबाक योजना अछि।
लालू क अनुसार राबड़ी देवी आब सत्ता सम्हारबा लेल तैयार नहि छथि। ओ कहैत छथि जे परिस्थतिवश ओ मुख्यमंत्री बनल छलीह। लालू कहला जे ओ राबड़ी कए बुझेबा क बहुत कोशिश केलथि एतबा धरि कहलथि जे लोग कए आदत भ चुकल अछि लालू-राबड़ी जिंदाबाद कहबाक। एहन मे आखिर हम अपना संग केकर नाम जाडि। मुदा राबड़ी सत्ता सम्हारबा लेल तैयार नहि भेलथि अछि।
दरअसल लालू प्रसाद क आदत अछि जे ओ गंभीर स गंभीर गप मजाक मे कहि दैत छथि। एहि बेर राजद लोजपा क संग विधानसभा चुनाव मे अपन पूरा ताकत झोंकबा लेल तैयार अछि। लोजपा स सीट क तालमेल लेल राजद दिस स प्रदेश अध्यक्ष अब्दुलबारी सिद्दीकी आ लोजपा क प्रदेश अध्यक्ष पशुपति कुमार पारस क बीच वार्ता जारी अछि। दूनू दल क नेता एकमत छथि जे महज सीट गिनेबा लेल चुनाव नहि लड़ल जाए। सूत्र क अनुसार लोजपा क दिस स राजद कए 150 आ अपना लेल 93 सीट तय कैल गेल अछिख् मुदा राजद तालमेल मे करीब 60 सीट लोजपा कए देबा लेल तैया अछि।


text:
पटना। 22 जून। बिहार टॉपर्स स्कैम मामल में पिछल 14 दिनक जांच पड़ताल में एखन तक 19 आरोपि के गिफ्तारी भ चुकल अछि ! जाहिमे बोर्ड कs पूर्व अध्यक्ष लालकेश्वर प्रसाद सिंह, जदयू कs पूर्व विधायक उषा सिन्हा आर वीआर कॉलेज कs प्रिंसिपल बच्चा राय भी शामिल छैथ ! एसआईटी कs हवाल सs आ मीडिया रिपोर्टकs मुताबिक ई आंकड़ा 100 से पार भी जा सकैत अछि .पूरा मामला में खुलासा एखन बाकी अछि .
कहिया भेल किनकर गिरफ्तारी
9 जून : पांच आरोपी गिरफ्तार जाहिमे इंटर काउंसिल कs सेक्शन अफसर शंभूनाथ दास, क्लर्क रंजीत मिश्रा, मूल्यांकन केंद्र कs निदेशक विशेश्वर यादव, गणित टीचर संजीव कुमार सुमन आर जीए इंटर कॉलेज कs प्रिंसिपल शैल कुमारी
11 जून : वीआर कॉलेज हाजीपुर कs संचालक बच्चा राय गिरफ्तार
12 जून : पटना कॉलेज कs एडहॉक प्रोफेसर अजित शक्तिमान आर संस्कृत शिक्षा बोर्ड कs क्लर्क संदीप झा गिरफ्तार
13 जून : गांगा देवी महिला कॉलेज कs स्टॉफ देव नारायण सिंह गिरफ्तार
15 जून : बोर्ड कs पूर्व अध्यक्ष कs पीए और नियोजित शिक्षक अनिल कुमार गिरफ्तार
18 जून : वीआर कॉलेज हाजीपुर कs प्रोफेसर आर ट्रस्ट कs सदस्य वीणा सिंह गिरफ्तार
19 जून : मुजफ्फरपुर कs आरबीबीएम कॉलेज कs प्रिंसिपल कुमारी शंकुलता, ट्रस्टी आर शिक्षिका रीता कुमारी, निशु देवी आर नंद किशोर यादव पकड़ल गेल
20 जून : लालकेश्वर, पत्नी उषा सिन्हा आर रिश्तेदार प्रभात जायसवाल के एसआईटी गिरफ्तार कएलक !


text:
स्वाध्याय
– प्रवीण नारायण चौधरी
रामचरितमानस मोती
पृथ्वी और देवतादिक करुण पुकार
१. पराया धन और पराया स्त्री पर मोन चलबयवला, दुष्ट, चोर और जुआरी बहुते बढ़ि गेल। लोक माय-बाप आ देवता सब केँ नहि मानैत छल आ साधु लोकनिक सेवा करब त दूर उल्टा हुनके सब सँ सेवा करबावैत छल। श्री शिवजी कहैत छथि – हे भवानी! जेकर एहेन आचरण छैक, ओकरा सब केँ राक्षसे बुझू। एहि तरहें धर्म प्रति लोकक अतिशय ग्लानि (अरुचि, अनास्था) देखिकय पृथ्वी अत्यन्त भयभीत एवं व्याकुल भ’ गेलीह। ओ सोचय लगलीह जे पर्वत, नदी और समुद्र केर बोझ हमरा एतेक भारी नहि बुझाइत अछि जतेक भारी हमरा एकटा परद्रोही (दोसरक अनिष्ट करयवला) लगैत अछि।
२. पृथ्वी सब धर्मक विपरीत देखि रहल छथि, मुदा रावणक भय सँ ओ किछु बाजि नहि सकैत छथि। अंत मे हृदय मे सोचि-विचारिकय, गायक रूप धय कय धरती ओतय गेलीह जतय सब देवता आ मुनि नुकायल रहथि। पृथ्वी कानिकय हुनका सब केँ अपन दुःख सुनेलीह, मुदा केकरो सँ किछु करैत नहि बनि रहल छैक।
छन्द :
सुर मुनि गंधर्बा मिलि करि सर्बा गे बिरंचि के लोका।
सँग गोतनुधारी भूमि बिचारी परम बिकल भय सोका॥
ब्रह्माँ सब जाना मन अनुमाना मोर कछू न बसाई।
जा करि तैं दासी सो अबिनासी हमरेउ तोर सहाई॥
तखन देवता, मुनि और गंधर्व सब कियो मिलिकय ब्रह्माजीक लोक (सत्यलोक) केँ गेलाह। भय और शोक सँ अत्यन्त व्याकुल बेचारी पृथ्वी सेहो गायक शरीर धारण कयने हुनका सभक संग छलीह। ब्रह्माजी सब किछु बुझि गेलाह। ओ मन मे अनुमान कयलनि जे एहि हमर कोनो वश चलयवला नहि अछि। तखन ओ पृथ्वी सँ कहलनि – जिनकर अहाँ दासी छी, ओ अविनाशी हमर-अहाँ दुनू के सहायक छथि।
हे धरती! मन मे धीरज धारण कय केँ श्री हरि केर चरणक स्मरण करू। प्रभु अपन दास केर पीड़ा केँ जनैत छथि, वैह अहाँक कठिन विपत्ति केँ नाश करता।
३. सब देवता बैसिकय विचार करय लगलाह जे प्रभु केँ कतय भेटब जाहि सँ हुनका सोझाँ विनती करब। कियो बैकुंठपुरी जाय लेल कहैत छथि आर कियो कहैत छथि जे ओ प्रभु क्षीरसमुद्र मे निवास करैत छथि।
जाके हृदयँ भगति जसि प्रीती। प्रभु तहँ प्रगट सदा तेहिं रीती॥
जिनकर हृदय मे जेहेन भक्ति और प्रीति होइत छन्हि, प्रभु ओतहि (हुनका लेल) सदिखन वैह रीति सँ प्रकट होइत छथि। हे पार्वती! ओहि समाज मे हम सेहो छलहुँ। अवसर पाबिकय हम एकटा बात कहलियनि –
हरि ब्यापक सर्बत्र समाना। प्रेम तें प्रगट होहिं मैं जाना॥
देस काल दिसि बिदिसिहु माहीं। कहहु सो कहाँ जहाँ प्रभु नाहीं॥
हम त यैह जनैत छी जे भगवान सब जगह समान रूप सँ व्यापक छथि, प्रेम सँ ओ प्रकट भ’ जाइत छथि, देश, काल, दिशा, विदिशा मे कहू एहेन कोन जगह अछि जतय प्रभु नहि होइथ। ओ चराचरमय (चराचर मे व्याप्त) रहितो सब सँ रहित आ विरक्त छथि। हुनक कतहु आसक्ति नहि छन्हि। ओ प्रेम सँ प्रकट होइत छथि, जेना अग्नि। अग्नि अव्यक्त रूप सँ सर्वत्र व्याप्त छथि, धरि जतय हुनका लेल अरणिमन्थनादि साधन कयल जाइत अछि ओ ओतहि प्रकट भ’ जाइत छथि। तहिना सर्वत्र व्याप्त भगवान सेहो प्रेम सँ प्रकट होइत छथि। हमर ई बात सबकेँ बड प्रिय लगलनि। ब्रह्माजी ‘साधु-साधु’ कहिकय बड़ाई कयलाह।
४. हमर बात सुनिकय ब्रह्माजीक मन मे बड़ा हर्ष भेलनि। हुनकर तन पुलकित भ’ गेलनि आ नेत्र सँ प्रेमक अश्रुधारा बहय लगलनि। तखन ओ धीरबुद्धि ब्रह्माजी सावधान भ’ कय हाथ जोड़िकय स्तुति करय लगलाह।
छन्द :
जय जय सुरनायक जन सुखदायक प्रनतपाल भगवंता।
गो द्विज हितकारी जय असुरारी सिंधुसुता प्रिय कंता॥
पालन सुर धरनी अद्भुत करनी मरम न जानइ कोई।
जो सहज कृपाला दीनदयाला करउ अनुग्रह सोई॥१॥
हे देवता लोकनिक स्वामी, सेवक केँ सुख देनिहार, शरणागतक रक्षा करनिहार भगवान! अपनेक जय हो! जय हो!! हे गो-ब्राह्मणक हित करनिहार, असुर सभक विनाश करनिहार, समुद्र केर कन्या (श्री लक्ष्मीजी) केर प्रिय स्वामी! अपनेक जय हो! हे देवता और पृथ्वी केर पालन करनिहार! अहाँक लीला अद्भुत अछि, एकर भेद कियो नहि जनैत अछि। एहेन जे स्वभावहि सँ कृपालु और दीनदयालु छथि, से हमरा सब पर कृपा करथि।
जय जय अबिनासी सब घट बासी ब्यापक परमानंदा।
अबिगत गोतीतं चरित पुनीतं मायारहित मुकुंदा॥
जेहि लागि बिरागी अति अनुरागी बिगत मोह मुनिबृंदा।
निसि बासर ध्यावहिं गुन गन गावहिं जयति सच्चिदानंदा॥२॥
हे अविनाशी, सभक हृदय मे निवास करनिहार (अन्तर्यामी), सर्वव्यापक, परम आनंदस्वरूप, अज्ञेय, इन्द्रिय सँ परे, पवित्र चरित्र, माया सँ रहित मुकुंद (मोक्षदाता)! अपनेक जय हो! जय हो!! एहि लोक और परलोक केर सब भोग सँ विरक्त तथा मोह सँ सर्वथा छूटल ज्ञानी मुनिवृन्द सेहो अत्यन्त अनुरागी (प्रेमी) बनिकय जिनकर राति-दिन ध्यान करैत छथि आर जिनकर गुणक समूह केर गान करैत छथि, से सच्चिदानंद केर जय हो।
जेहिं सृष्टि उपाई त्रिबिध बनाई संग सहाय न दूजा।
सो करउ अघारी चिंत हमारी जानिअ भगति न पूजा॥
जो भव भय भंजन मुनि मन रंजन गंजन बिपति बरूथा।
मन बच क्रम बानी छाड़ि सयानी सरन सकल सुरजूथा॥३॥
जे बिना कोनो दोसर संगी अथवा सहायक के अकेले या स्वयं अपन त्रिगुणरूप- ब्रह्मा, विष्णु, शिवरूप – बनाकय अथवा बिना कोनो उपादान-कारण के अर्थात् स्वयं मात्र सृष्टि केर अभिन्ननिमित्तोपादान कारण बनिकय तीन प्रकारक सृष्टि उत्पन्न कयलनि, से पाप केर नाश करनिहार भगवान हमरा सभक सुधि लेथि। हम न भक्ति जनैत छी, न पूजा, जे संसार के (जन्म-मृत्यु के) भय केर नाश करयवला, मुनि लोकनिक मोन केँ आनंद दयवला और विपत्ति सभक समूह केँ नाश करयवला छथि। हम सब देवता लोकनिक समूह, मन, वचन और कर्म सँ चतुराई करबाक बयन छोड़िकय ओहि भगवान केर शरण मे आयल छी।
सारद श्रुति सेषा रिषय असेषा जा कहुँ कोउ नहिं जाना।
जेहि दीन पिआरे बेद पुकारे द्रवउ सो श्रीभगवाना॥
भव बारिधि मंदर सब बिधि सुंदर गुनमंदिर सुखपुंजा।
मुनि सिद्ध सकल सुर परम भयातुर नमत नाथ पद कंजा॥४॥
सरस्वती, वेद, शेषजी और सम्पूर्ण ऋषि जेहो कियो जिनका नहि जनैत अछि, जिनका दीन प्रिय छन्हि, एहेन वेद जोरदार स्वर मे कहैत अछि, वैह श्री भगवान हमरा सबपर दया करथि। हे संसार रूपी समुद्र केर (मथबाक) लेल मंदराचल रूप, सब प्रकार सँ सुन्दर, गुणक धाम और सुखक राशि नाथ! अपनेक चरण कमल मे मुनि, सिद्ध और समस्त देवता भय सँ अत्यन्त व्याकुल भ’ नमस्कार करैत छी।


text:
‘बॉलीवुडक ‘मस्त गर्ल’ (Mast Girl) रहलि अभिनेत्री रवीना टंडन ट्वीट क’ मधुबनी कें रहिका प्रखंड कें जितवारपुर निवासी रेमंत कुमार मिश्रा कें लेल प्रसिद्धि कें संग समृद्धि ल’ आयल अछि। कोरोना संक्रमण सं बचाव कें लेल बनाओल गेल हुनकर मधुबनी पेंटिंग (Madhubani Painting) वला मास्क आब दूर-दूर धरि सप्लाई कयल जा रहल अछि। आइ रेमंत कें पास तीन सं चाइर हजार मास्क तैयार अछि। जखन,ऑर्डर पांच हजार सं अधिक अछि। एकरा पूरा करबाक लेले ओ पत्नी आ बहुत कलाकार कें संग लगातार काज क’ रहल छथि।
आम सं ल’ खास लोक धरि उपलब्ध करा रहला मास्क
37 वर्षीय रेमंत मधुबनी पेंटिंग वला मास्क तैयार क’ आम सं खास लोक क’ उपलब्ध कराबय मे जुटल छथि। सोशल मीडिया पर हुनकर एहन मास्क पर रवीना टंडन केर नजैर पैर गेलनि। ओ ट्वीट मे एकर तारीफ क’ देलनि। फेर की अछि, रेमंत ट्रेंड होबय लगला। ऑर्डर पर आर्डर आबय लगलन। स्थिति ई भ’ गेल अछि जे हुनका मोबाइल स्विच ऑफ करय पड़ल।
एक दर्जन कलाकार संग रोजाना चाइर सौ कें निर्माण
बीतल दू माह मे ओ 10 हजार सं अधिक मास्क केर आपूर्ति केलनि। एकर कीमत 50-75 रुपया धरि अछि। बढ़ैत मांग क’ देखैत एक दर्जन सं अधिक कलाकार कें संग प्रतिदिन तकरीबन चाइर सौ मास्क बना रह छथि।
मधुबनी पेंटिंग सं लगाव, हासिल क’ चुकल छथि बहुत मुकाम
रेमंत कें मधुबनी पेंटिंग सं गहरा लगाव रहल अछि। ओ अहि क्षेत्र मे बहुत मुकाम हासिल क’ चुकल छथि। वर्ष 2019 मे राज्य सरकार हुनका स्टेट अवार्ड देने छल। मॉरीशस सरकार, पांडिचेरी सरकार तथा गोवा सरकार सेहो सम्मानित क’ चुकल अछि। रेमंत केर पत्नी उषा क’ सेहो अहि कला मे बिहार सरकार सम्मानित क’ चुकल अछि।


text:
1995 स रंगमंच स जुडल रूपम श्री नैन ने तिरपित भेल स घर-घर चर्चित भ चुकल छथि। 2009 मे रंगकर्मी परमिला झा नाट्य वृति प्राप्त केनिहारि रूपम पंचकोशी सहरसा क नाम आइ अपन अभिनय कए नित्य निखारबा मे लागल छथि। मध्यवर्गीय परिवार लेल रंगमंच आ मैथिली रंगमंच मे महिला क भविष्य पर रूपम क संग विस्तार स गप केलथि अछि पत्रकार सुनील कुमार झा। प्रस्तुत अछि गपशपक किछु खास अंश।
प्रश्न – अपन संबंध मे किछु बताऊ?
उत्तर – सहरसाक एकटा मध्यमवर्गीय परिवार मे 10 मई 1988 मे हमर जन्म भेल, पिताजीक छाँव बचपने मे हमरा सबके माथ स उठि चुकल छल, माँ पोस-पालि कए पैघ केलक आई हम जे छी हुनके बदौलत।
प्रश्न – रंगमंच स कोना जुड़लहूँ?
उत्तर – बचपन स हमरा रंगमंच स बेसी लगाव छल, स्कूल कॉलेज मे हम डांस करैत रही, एहि क्रम मे एक बेर सुजीत जी हमर डांस देखलथि। एकरा बाद ओ हमर घर पर एलथि आ हमरा कहलथि-‘रूपम अहां इप्टा स जुडू, इ एकटा एहन सार्थक मंच अछि जेतए अहांक प्रतिभा कए केवल सराहल नहि जाएत अपितु एकटा नीक मंच सेहो भेटत। हुनक आश्वासन पर 1995 मे हम इप्टा, सहरसा स जुड़लहूँ। तकर बाद त जेना हमर सपना कए पंख लागि गेल आ सबहक आशीर्वाद स आइ हम एहि मुकाम पर छी।
प्रश्न – एहि ठाम तक पहुंचबा मे कोन तरहक संघर्ष करए पडल?
उत्तर – कॅरियर मे जतय तक पहुंचलहु अछि, हमर माँ क पर्याप्त सहयोग रहल। कहियो कोनो काज लेल ओ मना नहि केलथि। शुरूआत मे बड़ दिक्कत भेल, तरह-तरह कए उलहन सुनए पड़ल। लड़की भ कए कोना मंच पर अभिनय करत, इ सब कहैत रहल। मुदा आब जखन ओ हमरा एहि मुकाम पर देखैत छथि, त सब कए नीक लगैत छैन।
प्रश्न-अभिनय क अलावा कोनो अन्य कैरियर सोचने रही?
उत्तर – हम संगीत स प्रभाकर केने छी, रंगमंच क अलावा संगीत क साधना सेहो चलैत अछि, अगर हम रंगमंच स नहि जुड़ल रहितहुं त संगीत क क्षेत्र म रहितहुं।
प्रश्न – अहाक नजरि मे मैथिली रंगमंचक की भविष्य अछि?
उत्तर – मैथिली रंगमंच क भविष्य खास क महिला लेल आब उज्जवल बुझा रहल अछि। एहि चारि-पाँच साल मे मैथिली क जे ग्लोबलाइजेशन भेल अछि ओहि स एकर भविष्य पर कोनो तरह क शक नहि कैल जा सकैत अछि। मैथिली रंगमंच सेहो आब अंतररास्ट्रीय स्तर पर अपन उपस्थिति देखा रहल अछि। मैलोरंग, मिथिलालंगन, मीनाप, पंचकोशी आदि-आदि संस्था रंगमंच सब मैथिल प्रतिभागी क सहयोग क रहल अछि।
प्रश्न – जीवन क कोनो अविस्मर्णीय क्षण जे अहा हमरा संग साझा करए चाहब।
उत्तर – हमर जिनगीक सबस पैघ क्षण छल तरंग महोत्सव मे उत्कृष्ट नृत्य प्रस्तुति लेल प्रतिभा सिंह पाटिल स पुरस्कार लेब। ओना जखन ‘’नैन न तिरपित भेल’’ क पोस्टर समस्त बिहार मे लागल छल आ हमर सखी-सम्बन्धी सब फोन पर हमरा बधाई देने रहथि ओ समय हम आइ धरि नहि बिसरलहुं अछि।
प्रश्न – अहांक पुरस्कार क सूची त बड पैघ अछि, किछु खास पुरस्कार क चर्चा करए चाहब?
उत्तर – 2003 मे खगौल, पटना मे हमरा सर्वश्रेष्ठ अभिनेत्री स सम्मानित कैल गेल अछि आ तरंग महोत्सव मे उत्कृष्ट नृत्यक लेल द्वितीय पुरस्कार रास्ट्रपति प्रतिभा सिंह पाटिल स भेटल। संगहि 2009 मे मैलोरंग स प्रमिला झा नाट्य वृति आदि भेटल।
प्रश्न – भविष्य मे कौन तरह क काज करब पसिन करब?
उत्तर – जतय काज भेटत आ नीक काज भेटत, हम जरूर करै चाहब। ओ संगीत क्षेत्र हुए वा अभिनय क्षेत्र।
प्रश्न – इ’समाद मिथिलानी क अखबार अछि, एहन मे मिथिलानी लेल कोनो सन्देश।
उत्तर – निश्चित रूपेण महिला सब स इ कहै चाहब जे जों अहां रंगमंच स जुड़ल छी त पूरा जी जान स जुड़ल रहू, समाज क परवाह जुनि करू, जखन अहां मुकाम पर पहुंच जाएब तखन वैह आलोचक जे आइ अहांक आलोचना क रहल अछि ओ काल्हि अहांक सराहना करत।
हमरा स गप करबाक लेल बहुत बहुत धन्यवाद।
अहूं कए बहुत-बहुत धन्यवाद। अहां प्रगति करए सैह ईश्वर स कामना।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
जनकपुर, २४ अगस्त २०१९. मैथिली जिन्दाबाद!!
मैथिली साहित्यकार सभाक सभापाल प्रेम विदेह केर सभापतित्व काल्हि सँ आठम वार्षिकोत्सव जनकपुर मे आरम्भ भेल अछि। स्वयं सभापाल द्वारा देल गेल जानकारीक अनुसार मैथिली साहित्यकार सभाक आठम वार्षिकोत्सव दू दिवसीय समारोहअन्तर्गत पहिल दिनक कार्यक्रम २०७६/५/६ गते शुक्रदिन सम्पन्न भेल अछि। प्रदेश नं.२ केर प्रदेश प्रमुख सम्माननीय रत्नेश्वर लाल कायस्थक प्रमुख आतिथ्यमे भेल कार्यक्रममे पाँच गोट स्रष्टा सम्मानित भेल छथि। वरिष्ठ साहित्यकार रामभरोस कापड़ि भ्रमर – ज्योतिरिश्वर साहित्य सम्मान, साहित्यकार/पत्रकार सुजीत कुमार झा – दिनाभद्री भाषा अभियानी सम्मान, सशक्त कवि मनोज प्रेमेश – मंचीय शिखर कवि सम्मान, लेखक-कलाकार रामाशीष मंडल – मैथिली साहित्यकार सभा सम्मान, युवा कवि उगना शंकर – पाथेय युवा साहित्य सम्मान।
एहि अवसर पर युवा कवयित्री विजेता चौधरीक कविता संग्रह ‘ धाराक विरुद्ध ‘ केर लोकार्पण सेहो भेल। साहित्यकार/प्रकाशक अजित आजाद आ साहित्यकार/समालोचक रोशन जनकपुरी पोथीक समीक्षा कयलनि।
एहि अवसर पर गीतनाद सेहो भेल। वक्तालोकनि मैथिली भाषा, साहित्य, संस्कृति आ संस्थाक विकासक लेल अपन अपन अमूल्य विचार देलनि। वक्तामध्य सांसदद्वय परमेश्वर साह, रामाशीष यादव, वरिष्ठ साहित्यकार डा. रेवतीरमण लाल, रामभरोस कापड़ि, राजेश्वर नेपाली, समाजसेवी प्रकाशचन्द्र साह, प्रा. परमेश्वर कापड़ि छलाह।
आर उपस्थिति मे विद्यापति पुरस्कार कोषक अध्यक्ष रामसागर पंडित, गायक/गीतकार सुनिल मल्लिक, संस्थाक लेखा परीक्षक अनिल कुमार कर्ण, कवि विजयदत्त मणिसहित बहुतो कवि, साहित्यकार, कलाकार तथा पत्रकार लोकनि छलाह। सहयोगी कार्यकारिणीक दिश सँ साहित्यकार राजेन्द्र ललन, राजाराम सिंह राठौर, रमेश यादव मैथिल छलाह। स्वागत भाषण – कार्यपाल अरविंद कुमार यादव केर छल, उद्घोषण – सहसभापाल पुनम झा मैथिली कएने रहथि।


text:
२५ सितम्बर २०१९. मैथिली जिन्दाबाद!!
मिथिला सँ जे कटि गेल से मरि गेल बुझू
बहुतो बेर एकटा सवाल मोन मे अबैत अछि जे हमरे घरक लोक केँ बाहरी लोक अपन समाज मे जोड़ि ओकरा माथ पर बाहरी साज-सज्जा-सम्मानक कइएक आवरण चढाकय हमर भाइ हमरा सँ छीनि लैत अछि।
भाइ केँ बुझाउ जे बाहरक सम्मान, बाहरक मान, आ कि मान्यता सँ पहिने अपन निजताक सम्मान-मान-मान्यता जरूरी अछि; लेकिन आजुक संसार मे हमर बुझेनाय बेकार जाइत अछि। ओ भाइ अपन जबानी आ सारा जीवन बाहरी सभक संग समाप्त कय लैत अछि। जखन ओकर अन्त समय अबैत छैक तखन ओकरा पुनः अपन संस्कृति, समाज आ सब बात-विचार माथ मे घुरियाइ लगेत छैक। लेकिन, आह! आब ओ केकरा लग घुरि सकत… ओ पटपटाइत अपन दुखद मृत्यु केँ अंगीकार कय लैत अछि।
ओहि भाइ केर देखायल बाट पर ओकर पत्नी आ सन्तान सब त बुझू भाइयो सँ दस डेग आगू बढिकय अपन भाषा, भेष, संस्कृति, समाज आ समग्र मे निजता केँ दस टा गारि-फझीहत दैत अछि। अछैत अपन गामक घरारी आ खेती-पथारी ओकर परिवार भाइ केँ देल बाहरी देखौआ बड़का टोपी आ सम्मान पत्र केर नशा मे चूर भाइ चलि गेलाक बाद दर-दर भटकैत नजरि पड़ैत अछि। ओ सब घुरबो करत त केकरा लग? न आब ओकर भाषा संग छैक, न संस्कार, न समाज! आह! ओ भाइ कनिये भटकल आ अपन अस्तित्व केँ हमरा लेल समाप्त कय लेलक। एतय हम मैथिल पहिचान छी, मिथिलाक सन्तान छी।
फेर मोन पड़ैत अछि ओ पूर्वजक शिक्षा….!
‘घर पूछ त बाहरो पूछ’ – अगबे बाहरे पूछ आ घर मे कोनो पूछे नहि, तखन आत्मसन्तुष्टि नहि भेटि पबैत अछि।
एहेन कतेको उदाहरण अपन समाज मे देखि सकैत छी जे अपन मिथिलाक कइएक सपूत बाहरी दुनिया मे काफी नाम आ प्रतिष्ठा कमेलनि, लेकिन हुनक अपन परिचिति अपनहि भूमि पर नगण्य भेलनि। आर चूँकि ओ जानि-बुझिकय अपन गाम-समाज केँ छोड़ि बाहरे मे दुनिया सजेबाक आ बढेबाक निर्णय कयलनि, आइ अन्त समय हुनका अपनो सन्तान जे अमेरिका-बेलायत चलि गेलनि, ओहो घुरिकय नहि ताकय एलनि। जखन अपने निजता सँ दूर जाइत छी, माने एहि संसारक गहराई आ अगम-अथाह पहिचानक अनिश्चितता मे हेरा जाइत छी, तखन सन्तान आ ऐगला सन्तति केर कि होयत से के जनैत अछि?
हरिः हरः!!


text:
— कीर्ति नारायण झा।
“चलू-चलू बहिना हकार पुरै लेए
टुन्नी दाइक बर एलइ टेमी दगैलेए।।
लटहा चूरा छै नौ कूरा
पाकल केरा सात चंगेरा
छाल्ही बाला दही तँ करेजा कटैए।। चलू।।
सड़ल बदाम भरल पनपथिया
भरि घर लेए साड़ी सेहो तिनपढ़िया
टुन्नी दाइ लेए ललका पटोर एलइए।। चलू।।
माटिक साँप बनल छै करिया
मैनाक पात पिठारक थरिया
बीचमे सिन्दूरक ठोप सोभैए।।चलू।।
कनिञाक माइ के घुघना लटकल
पातिलक चाउर एलइ सेहो बिनु फटकल
सासुक कोंढ़ कठोर छलैए।।चलू।।
भरि पनपथिया जाही-जूही
कथा कहथि से होइ छथि कूही
बीधमे मटकूरी बड़ छोट एलैइए।। चलू।।
उथल-पुथलमे छथि बिधकरी
दीपक टेम सटेलन्हि धरी
टुन्नी दाइ के आँखि सँ नोर झड़ैए।।
चलू-चलू बहिना बहिना हकार पुरैले।। मैथिली पुत्र प्रदीप जी केर ई सुप्रसिद्ध गीत मिथिलाक अमर सुहाग सँ परिपूर्ण पवित्र पावैन मधुश्रावणी केर साक्षात चित्रण करैत अछि। मधुश्रावणी एहि साल रवि दिन अर्थात ३१ जुलाई २०२२ आ पंचमी तिथि सँ मिथिलाक नवविवाहिता लोकनिक पवित्र पावैन प्रारम्भ भेल। नवविवाहिता मुख्यतया अपन नैहर मे ई पावनि करैत छैथि । एहि पावनिक व्रत मे कनियाँ अपन बरक दीर्घायु लेल पूजा अर्चना आ प्रार्थना करैत छथि। एहिमे गौरी आ शंकरक विशेष पूजा कएल जाइत अछि। सावन मास अबैत देरी मधुश्रावणी के गीत गुंजायमान होबय लगैत अछि। सब विवाहित महिला मधुश्रावणी के तैयारी मे लागि जाइत छथि। ई पावनि नव- विवाहिता कनियाँ पूर्ण श्रद्धा सँ मनबैत छैथि । विवाहक पहिल वर्षक सावन मासमे नवविवाहिता मधुश्रावणीक व्रत करैत छथि। ई व्रत सावन मासक कृष्ण पक्षक पंचमी तिथि सँ आरम्भ होइत अछि। चौदह दिन धरि चलय बला एहि पाबनिमे पावनि करय बाली दिन में एकहि बेर भोजन करैत छैथि। चौदहो दिन साँझ मे साज श्रृंगार आ फूल पात लोढ़य में ओ लोकनि ब्यस्त रहैत छैथि। फेर डाला सजाओल जाइत अछि आओर अगिला दिन विषहाराक पूजा अर्चना कयल जाइत अछि। मधुश्रावणी के चौदह दिन के अलग अलग चौदह टा खिस्सा सुनाएल जाइत अछि जाहि मे राजा श्रीकर के बेटी के अमर सुहाग केर कथा केर विस्तार सँ वर्णन कयल गेल अछि। मिथिलाक गाम गाम नवविवाहिता केर सजल वस्त्र में समस्त मिथिला के सुहाग भाग्य केर कामना में समाहित पवित्र वातावरण सँ समस्त मिथिला सुन्दरताक चादर ओढने अत्यन्त मनोभावन लगैत रहैत छैक। नागपंचमी के दिन कोबर घर में गोबर सँ नीपि कय ओहि पर सेनूर पिठार सँ नागिन अर्थात विषहरा केर चित्र बनाओल जाइत अछि आ ओहि पर माटिक बनल नाग देवता केर मूर्ति बनाओल जाइत अछि आ हुनका स्थापित कयल जाइत अछि। नवका वस्त्र आ गहना सँ सुसज्जित नवविवाहिता पूजा करवाक लेल बैसैत छैथि आ महिला पुरोहित लौकिक मंत्र केर द्वारा सविधि पूजा करबैत छैथि। पूजाक उपरान्त पवनैतिन अपन हाथ में लाल कपड़ा में बान्हल धानक पोटरी जकरा बिन्नी कहैत छैक ओकरा लऽ कऽ कथा सुनैत छैथि। कथाक उपरान्त महिला पुरोहित द्वारा बिन्नी नामक एकटा विशिष्ट पद केर पाठ करैत छैथि आ पावनि करय वाली नागदेवता के फूल चढ़वैत छैथि। नागपंचमी के दिन पाँच टा अहिवाती के तेल सिनूर आ खोंइछ भरि कऽ अनोन भोजन कराओल जाइत अछि। ई पावनि मुख्यतः अहिवातक दीर्घकालिक अभिलाषा केर पूरा करवाक लेल कयल जाइत अछि। एहि पावनि मे मधुश्रावणी के दिन कनियाँ के टेमी सँ दागवाक एकटा प्रचलित विधि सेहो होइत अछि। धन्य मिथिला आ धन्य मिथिलाक पावनि तिहार


text:
Manoj Pathak
मिथिलाक पाबैन जूड़ शीतलक मंगलकामना
आई बड़का पाबनि अछि। नव वर्ष शुरु भ, रहल अछि। अपन सब वरिष्ठकें सादर प्रणाम आ कनिष्ठ लोकनि जुड़ाउ, शीतल रहू।
जुड़य तनक एक -एक कोशिका आ स्वस्थ राखय मोनक एक -एक तन्तु जाहिसं आइसं शुरु भ, रहल नवका साल बर्ख भरि तन मन के राखय प्रसन्न।
शीतायल रहय अन्तरमनमे अहरनिश पजरल आगि जे धधकबैत रहैत अछि पल-पल ईर्ष्या, द्वेश, अहंकार, अहमन्यता जाहिसं समेटाइत जाइत अछि प्रियजनक संसार।
बसिया पाबनि अछि आई, आंच नहि पजरैत छलैक आइ भोरे भोर नेनावस्थामे हमर आ बसिया बड़ी भातक जलखई आ भोजनो होइत छल। पटनामे जलक संग सतुआ दान आ सतुआ पानक चलन छलैक।
रहल छलहुं एकाधे बेर अपन गाम गजहरामे जतक छलाह महामहोपाध्याय उमेश मिश्र, आदरणीय जयकान्त बाबू .......आ आरो बहुत रास लोक जनिका नामसं गामक नाम छल प्रसिद्ध ।
समकालमे अही गामक आनुवंशिकता लेने दुनिया भरि घूमैवला फेसबुक मित्र समाजक हेमकान्त बाबू , जनिक विविध बहुरंगी छटा झलकबैत, बिहुंसबैत फोटो खूब चाओ सं देखैत छी हम , हमर जीवन संगिनी आ धीया पूता सेहो...
भाई विधुकान्त जी सेहो अही गामक जे फेसबुक पर अपन सक्रिय भागीदारी सं सब नीक काज के आगां बढ़ेबाक लेल समान भावसं सबके दैत छथि प्रोत्साहन आ स्वास्थ्योपयोगी आ जीवनोपयोगी बहुत सूचना पठबैत रहैत छथि व्यापक मित्र समाजक लाभक लेल सदिखन.....
बीरू भाई सेहो अही गामक जे हेमनि में मित्र वर्गमे जुड़लाह आ बहुत रास पछिला अगिला खाढ़ीक समांग सेहो संगहि छी जुड़ल फेसबुक मित्र समुदाय मे जाहिमे संबंधमे तं कका मुदा संगमे मीता सेहो, नवीन बाबू सेहो गजहरेक थिकाह।
सब केओ जुड़ायल रही से कामना मां भगवती सं ।
आब गामसं निकलिक आशीर्वाद ली गुरुजनसं जाहिमे सम्मिलित छथि फेसबुकक जन्मसं बहुत पहिनेसं सदिखन आशीर्वाद बरिसबैत आदरणीय गुंजनजी जनिक स्नेह प्रतिपल अनुभव करैत छी हम, आदरणीय विभूतिजी जिनक चरिपतिये नहि अपितु अनेको रचना बहुत दूर धरि जेबाक सामर्थ्य रखैत अछि आ बहुत रास
आन अध्यापक , साहित्यकार समाजक वरिष्ठ सृजनशील संभावनावान, सब प्रणम्य आ सबसं अछि आशीर्वादक आकांक्षा जे जुड़यबाक दैथि आशीष।
अनेको प्रणम्य निज रक्त वंशी परिवारक सदस्य सबसं सेहो फेसबुक माध्संयम सं छी हम सब जुड़ल, सबके प्रणाम आ सब छोटके आशीष , जुड़ल रहू, जुड़बैत रहू आगां बढैत रहू। जे फेसबुकसं नहि छथि जुड़ल मुदा हुनको तक पहुंचैत अछि सबटा समाद सबके चरण कमलमे सादर प्रणाम।
जीवनमे वस्तुतः ने किछु छूटैत छैक ने किछु भेटैत छैक, बस समयक ई खेल जाहिमे किछु छूटैत किछु भेटैत रहबाक खेल खेलाइत रहैत छथि विधाता हमरा अहांक संग आ लोक सुखी वा दुखी होइत रहैत अछि।
गाम, घर आ परिवारसं बहरा क, आब ताकी फेसबुक आ इंटरनेट समाजक जगजियार मैथिल लोक के जे मिथि जकां ,मथि रहलाह अछि अपन देह आ जाबति तक समांग रहतैन बस ताबति तक हुनक संग रहथिन हुनक मैथिली, कारण विदेह बनिक, अपन ऊर्जा मुक्त क, क, अनकामे पैसि आ अनकर मोनमे बैसल रहबाक सामर्थ्य विद्यापतिक बाद किनकोमे नहि देखा रहल अछि हमरा।
विद्यापतिक पहिनेसं मिथिलाक लेल अपन तन मन अर्पित करैबला सब नायकक बाद, हुनक बादक पीढ़ीक नायक,क ऊर्जामे अभावे अभाव देखाइत अछि हमरा।
बादक सब मिथि अपन देह मथि जे राज्य वा छोट पैघ मठ बना पबैत छथि ओहिमे अपन मूरुत अपन सोचके अलावा अनकर मुरुत अनकर सोच स्वीकार करबाक वा कोनो फराक तर्क, वा सहयोगक कल्पने नहि क, पबैत छथि तंए हुनक मैथिली हुनक जीवनकालेमे हुनकहु सं पहिने धरतीमे सन्हिया जाइत छथि।
मुदा तैयो जतेक मिथि छी , मैथिली आ मिथिलाक उद्धार वा विकासक लेल प्रयासरत छी सबके शुभकामना, जुड़ायल रहू, शीतायल रहू, आ कतबो ताप सह, पड़य, धाहमे धधक, पड़य जूड़ शीतलक आशीष अहांक प्रयासमे सफलता आनय से कामना।
राजा जनकक, राज्य मिथिला लगातार आगुए बढि रहल अछि । मैथिलक संख्या लगातार बढिए रहल अछि। जे पलायन मिथिलासं देखाइयै वा जे विकासक आंकड़ा पाछा मुंहे देखाइयै ओकरा स्वीकार करितो मिथिलामे पछिला पांच दशकमे तुलनात्मक रूपसं समृद्धि साफ साफ देखाइत छैक। तुलना मिथिलाक हेबाक चाही मिथिलेक संग। आन प्रान्त वा आन देशक संग नहि।
भूखसं मृत्यु आब प्रायः नहि होइत छैक। लोकलाज वा अन्नक अभाव मे एको सांझ भूखल रहबाक स्थिति पहिनेक तुलनामे आई कम देखबाक लेल भेटत।
मैथिल समाजक सब वर्णक लोक जे मिथिलासं पलायन क, क, मिथिलासं बाहर गेलाह.... अपना संग मैथिलीके संग ल, गेलाह अपन पाबनि तिहार नहि बिसरलाह हुनक सूर्य भकरार भ, क, पूरा देशमे छठि पर उगैत दुनिया देखैत अछि।
बस एहिना जुड़ायल रहू, शीतायल रहू। मैथिल नव वर्ष पर शुभकामना, नव साल मंगलमय हो , हितकर हो सुखकर हो।
जे जत, कतहु छी अपना स्तरसं मैथिलीक लेल जे क, सकैत छी बस ओतबे करू तैयो मिथिला बढ़ैत रहत, मैथिली चलैत रहती आ मैथिल संतान जगजियार होइत रहताह।
आई प्रकृति जुड़ा रहल अछि
मैथिली नववर्ष मना रहल अछि ।
स्नेह सुधा सँ चुमा रहल अछि
जुइर-शीतल सभ करा रहल अछि॥


text:
दरभंगा : दरभंगा जिलाक खिरमा-पथरा चौक पर आयोजित कैल गेल चार दिनक श्रीकृष्ण जन्मोत्सवक मौका पर रवि दिन ऐगो भव्य कलश शोभा यात्रा निकालल गेल छल।जाहि में 251 कुमाइर कन्या सब भाग लेलैथ। सब कन्या मोहनी नदी सेँ जल लक पूजा स्थल पर पहुंचली।जत वैदिक मंत्रोच्चारणक बीच पूजा-अर्चनाक बाद कलश स्थापित कैल गेल।कलश यात्रा केँ ल क सुरक्षाक कड़ा इंतजाम कैल गेल छल। थाना अध्यक्ष कौशल कुमार अपने विधी व्यवस्था केँ महिला एवं पुरूष पुलिस बलक जवान केर संग देखाई देलैथ।पूजा समितिक अध्यक्ष फूलकुमार राम मुखिया, सरपंच मनोज कुमार साफी, पुनीत कुमार यादव, उमेश ठाकुर, राजकुमार यादव, जयकुमार यादव, शंभु यादव आर बहुत रास लोग शोभा यात्राक संग चैल रहल छलैथ ।
#दरभंगा #जन्माष्टमी #कलश शोभा यात्रा #मैथिली समाचार


text: पटना। प्रोन्नति क राह देखनिहार स्नातक शिक्षक क इंतजार क घड़ी समाप्त हेबाकअछि। सरकार एहि माह क अंत तक 32 हजार रिक्त पद कए प्रोन्नति क माध्यम स भरबाक निर्णय केलक अछि। एहि मे प्रधानाध्यापक क पद सेहो अछि। प्रथम चरण मे नियोजित प्राथमिक शिक्षक क प्रमाण पत्र क सेहो जांच होएत। मानव संसाधन विकास विभाग क सभागार मे भेल जिला शिक्षा अधीक्षक क राज्यस्तरीय समीक्षा बैठक मे एकर निर्णय कएल गेल। बैठक क अध्यक्षता विभाग क प्रधान सचिव अंजनी कुमार सिंह केलथि। एहि दौरान पाएल गेल जे 37 टा जिला मे शत प्रतिशत औपबंधिक वरीयता सूची प्रकाशन क काज भ चुकल अछि, मुदा आपत्ति क निराकरण क बाद ओहि मे 30 टा जिला अंतिम सूची जारी केलक अछि। लिहाजा संबंधित जिला कए यथाशीघ्र काज पूरा करबाक आ डीएसई कए निर्देश देल गेल जे ओ तारीख निर्धारित करि एहि माह प्रोन्नति क कार्रवाई कए पूरा करै। बैठक क निर्णय क जानकारी देएत प्राथमिक शिक्षा उपनिदेशक आरएस सिंह कहलथि जे जाहि जिला मे चयनित प्राथमिक शिक्षक अभ्यर्थी क प्रमाणपत्र क सत्यापन क काज पूरा नहि भेल अछि, ओ एकरा यथाशीघ्र पूरा करि लेल जाए। पोशाक योजना क समीक्षा क क्रम मे सब टा डीएसई कए निर्देश देल गेल अछि जे चूंकि 26 जनवरी क पूर्व राशि क भुगतान करबाक अछि, लिहाजा ओ लाभान्वित छात्र-छात्रा क सूची बना ली। ओकरा विभाग क वेबसाइट पर डालल जाएत।


text:
तकनीक आ विज्ञान
– नर्मदेश्वर झा
हम ई लेख आइ टेक्नोलॉजी सँ सम्बंधित लिख रहल छी,और अपने सब मे सँ कतेको लोक जेकाँ हम २०२० केर वास्ते अपन एक शेष लक्ष्य धरि पहुँचबाक उम्मीद कय रहल छी, जे कि २०२१ मे जिंदा होयबाक अछि। हम २०२० केँ पाछू रखबाक लेल, आर जखन कि आगू देख रहल छी महामारी रहल अछि, ई बहुतो क्षेत्र मे चीज केँ प्रभावशाली तरीका सँ तेजी सँ बढबाक कारण बना देलक अछि। ताहि क्षेत्र मे सँ दुइ रोबोटिक्स और आर्टिफिशियल इंटेलिजेंस अछि, जेकरा हम एहि दशक मे मोटामोटी २०२१ में काफी टक्कर साथ अनुकूलित देखब। – शेष शीघ्र…..


text:
— आभा झा।
पुनर्विवाह: जरूरत सोच बदलै के
अपन समाज एतेक पढ़ल-लिखल भेलाक बादो पुनर्विवाह के अपन समाज में स्थापित करवा में सफलता हासिल नहिं कऽ रहल अछि।पुनर्विवाह के मतलब अछि इंसानियत के दर्शन!विधवा ‘बेचारी’ नहिं होइत छथि!ओहो एक परिपूर्ण नारी छथि,जिनका में ओ सबटा योग्यता छैन ,जे अन्य नारी में छनि।बस जरूरत अछि हुनका ‘बेचारी’ शब्द सँ बाहर निकालै के!एहि लेल सरकार नहिं समाजक सोच के बदलनाइ जरूरी और समाज में हमहुँ सब अबैत छी।जखन ‘विधुर ‘पुनर्विवाह कऽ सकैत छथि ,तऽ विधवा पुनर्विवाह कियैक नहिं कऽ सकैत छथि? आइ काल्हि अधिकांश शिक्षित व्यक्ति विधवा पुनर्विवाह के सर्वथा उचित मानैत छथि,परन्तु तइयो किछु लोक के एहि में शंका होइत छनि।आइयो अपन समाज में पुनर्विवाह मन और मस्तिष्क सँ नहिं स्वीकारल जाइत छैक। पुरूष व महिला दुनू के लेल पुनर्विवाह जरूरी छैक। बाल विवाह के अहि अत्याचार सँ उद्धार भऽ जायत। हुनका विवाहक सुख के कोनो अनुभव नहिं रहैत छनि।ओहो अपन वयस के लड़की के जेकां खेनाइ,पहिरनाइ और श्रृंगार केनाइ चाहैत छथि।विधवा अगर पुनर्विवाह चाहैत छथि तऽ हुनका स्वतंत्रता देबाक चाही कियैकि वैधव्य स्वयं हुनकर अपराध नहिं छैन।हुनकर अधिकार छीन लेनाइ सर्वथा अनैतिक अछि।कोनो व्यक्ति अथवा समाज के एना करय के अधिकार नहिं छैक। विधवा विवाह के प्रचलित भेला सँ समाजक बहुत रास अनैतिकता के उन्मूलन भऽ सकत।एहि सँ हुनका अपन कामवासना के तृप्ति के लेल अनुचित संबंध स्थापित करय के आवश्यकता नहिं पड़तनि।एहि सँ हुनको पत्नी और माँ के सुख प्राप्त हेतेन और हुनका कोनो गलत काज नहिं करय पड़तनि।एहि सँ हुनका आश्रय भेटतनि और अपन इज्जत बेच कऽ जीवन निर्वाह नहिं करय पड़तनि।सुरक्षित और गौरव के संग जीवन व्यतीत कऽ सकती।एहि तरहें पुनर्विवाह सँ समाज के अनाचार,दुराचार,गर्भपात तथा वेश्यावृत्ति के रोकै में बड्ड सहयोग भेटत।अतः नैतिक दृष्टि सँ पुनर्विवाह सर्वथा न्यायोचित अछि।पुनर्विवाह के आवश्कता- हरेक व्यक्ति एक एहेन जीवनसाथी चाहैत छथि जकरा ओ अपन सुख में बेहिचक अपन अंतर्मन के बात कहि सकैथ।एहेन संगी केवल पति-पत्नीये भऽ सकैत छथि।वृद्धावस्था में इंसान असगरे भऽ जाइत अछि।वृद्धावस्था में संग देब के दृष्टिकोण सँ सेहो पुनर्विवाह उचित छैक। विधवा स्त्री के व्यंग्य बाण ,शंका और गलतफ़हमी के दर्दनाक आघात झेलय पड़ैत छनि।एक विधवा कि सब करैत छथि?कत-कत जाइत छथि?हुनका घर में के-के अबैत छनि? एहि सभ बात के जरूरत सँ बेसी तूल दऽ कऽ हुनकर जीनाइ दुभर कऽ देल जाइत छनि।वास्तव में एक विधवा के तड़प महसूस केनाइ बहुत मुश्किल छैक। पुनर्विवाह स्त्री और पुरुष दुनू के होइन एहि लेल हमरा अहाँ के पहल करबाक चाही। अपन आस-पास या संबंधिक में एहेन महिला के न्याय भेटैन एहेन कोशिश करबाक चाही।जे कियो महिला एहेन निर्णय लैत छथि हुनकर स्वागत करबाक चाही ताकि ओहो सबहक जेकां समान जीवन जी सकैथ। खुशीक बात ई अछि कि लोक एहि विषय में धीरे-धीरे सोचय लागल छथि, चेतना जागृत भऽ रहल छैक। विधवा छथि तऽ हुनकर एहि में कि दोष।चलू बदलि डालि आब ई दकियानूसी दस्तुर। चुनैथ जीवनसाथी ओ पुनः हुए अकेलापन हुनकर सेहो दूर। जय मिथिला जय मैथिली।
आभा झा ( गाजियाबाद)


text:
दरभंगा। अकबरकालीन दस्तावेज पर जड़ल ताला आखिरकार टूटल। राज्य सरकार क पदाधिकारी आ दरभंगा राजक प्रतिनिधिक क उपस्थिति मे पिछला 60 साल स तोड़ल ताला तोड़ल गेल। एकरा लेल मंत्रिमंडल सचिवालय विभागक एकटा टीम दरभंगा पहुचल छल। दरभंगा क रामेश्वर सिंह क्षेत्रीय अभिलेखागार क तिजोरी खोलैत काल पैघ संख्या मे आम लोक सेहो परिसरक आसपास जमा छल। एहि अभिलेखागार क निर्माण दरभंगा क राजा रामेश्वर सिंह क स्मृति मे कैल गेल अछि। ज्ञात हुए जे एहि ठाम रखल तिजोरी क चाबी सरकार स हरा गेल छल आओर एकर दोसर चाबी बनब संभव नहि छल। एहि तिजोरी मे ओ दस्तावेज भेटल जेकर माध्यम स अकबर रामनवमीं क दिन सन् 1499 मे राज पुरोहित क्षत्रपति ठाकुर क पुत्र पंडित महेश ठाकुर कए दरभंगा राज क बागडोर सौंपने छलाह। राज्य अभिलेखागार क निदेशक विजय कुमार कहला जे तिजोरी मे मुख्य रूप स 18हम सदी मे लिखल अकबरनामा, फिरदौस रचित शाहनामा, राज घरानाक 21 पीढ़ीक वंशावलीक मूल प्रति, 19सम सदी क कांग्रेसी नेता स कैल गेल पत्राचारक किछु दस्तावेज आ अंगरेजक संग राज दरभंगा क भेल एकरारनामक मूल प्रति शामिल अछि। विजय कुमार कहला जे इ सबटा दस्तावेज अमूल्य अछि। सबटा दस्तावेज कए पटना ल जेबाक फैसला कैल गेल अछि, मुदा स्थानीय सांसद सहित कईटा समूह एकर विरोध करि रहल अछि। दरभंगा क अनुमंडलपदाधिकारी एहि गपक खंडन केलथि जे तिजोरी स कोनो आभूषण निकलल अछि। ओ साफ कहलथि जे तिजोरी मे मात्र दस्तावेज राखल छल जे अपनाआप मे अमूल्य संपत्ति अछि। ज्ञात हुए जे एहि संदभ मे ललित नारायण मिथिला विश्वविद्यालय क इतिहास विभाग क प्रोफेसर रत्नेश्वर मिश्र आ अन्य इतिहासकार मंत्रिमंडल सचिवालय विभाग क प्रधान सचिव गिरीश शंकर क ध्यान एहि कात समय-समय पर आकृष्ट करबैत रहला अछि। मिश्रक समाद अछि जे दरभंगा क क्षेत्रीय अभिलेखागार मे अकबर कालीन आ अन्य कई महत्वपूर्ण दस्तावेज उपलब्ध अछि, जे रखरखाव क अभाव मे नष्ट भ रहल अछि।
की छल दरभंगा राज
तुगलक साम्राज्य क पतन के बाद मुगल बादशाह अकबर इ महसूस केलथि जे मिथिला मे कोनो ब्राह्माण कए राजा बनाकए ओहि क्षेत्र मे शांति स्थापित कैल जा सकैत अछि आओर एहि स बेहतर राजस्व सेहो अर्जित कैल जा सकैत अछि। अकबर एहिना केलथि। दरभंगा राज 2410 वर्ग मील तक फइलल छल। इ उत्तर बिहार स ल कएपूर्वी बिहार क पूर्णिया तक फइलल छल। अशोक पेपर मिल, वाल फोर्ड, कोलकाता, तीनटा चीनी मिल क संगहि ‘द इंडियन नेशनÓ, ‘आर्यावर्त’, ‘मिथिला मिहिरÓ जइसन समाचार पत्र क प्रकाशन क लेल सेहो राज परिवार मन पड़ैत अछि। एकरा संगहि दरभंगा एविएशन क हवाई जहाज बिहार मे उड़ैय वाला पहिल निजी एयरलाइंस छल। 18 सर्किल मे 4495 गाम एहि राज क अंतर्गत छल, जेकर देखरेख 7500 कर्मचारी करैत छलाह।
अकाल व स्वतंत्रता आंदोलन
ओना त इ धारणा अछि जे राज परिवार क प्रतिबद्धता अंग्रेजी हुकूमत क प्रति छल। मुदा दरभंगा महाराज आजादी क आंदोलन मे आंदोलनकारी क खूब आर्थिक मदद गुपचुप करैत रहला। स्वयं महात्मा गांधी 21 मार्च, 1947 कए एकटा पत्र मे लिखने छथि जे दरभंगा महाराज हुनकर पुत्रक समान छथि। बंगाल क ऐतिहासिक दुर्भिक्ष मे महाराज लक्ष्मेश्वर सिंह तीन लाख टका क मदद ओतुका लोक लेल देने छलाह।
आजादी क बाद जखन सरकार जमींदारी प्रथा क उन्मूलन केलक त दरभंगा राज सेहो समाप्त भ गेल। दिल्ली, कोलकाता, रांची, मुंबई, मसूरी, वाराणसी, इलाहाबाद जइसन अनेक जगह पर ‘दरभंगा हाउसÓ आइयो राज परिवार क स्मृति क केंद्र अछि। ‘कोलकाता ओल्ड एंड न्यूÓ, ‘मिथिला ए यूनियन रिपब्लिकÓ,’ द जीनियोलाजिकल हिस्ट्री ऑफ इंडियाÓ,’द क्नाइट्स आफ इंग्लैंडÓ सन अनेक पुस्तक मे दरभंगा महाराज क ऐतिहासिक संदर्भ संकलित अछि।


text:
प्रधानमंत्री नरेंद्र मोदी 8 नवम्बर क' 500 आर 1000 टक्का के नोट क' लीगल टेंडर सँ बाहर क' देना छलाह। ऐहिक बाद कैश केर किल्लत भेला पर सरकार निकासी केर सीमा तय केना छल। पहिने इ सीमा एक दिन म' 10 हजार टक्का आर सप्ताह म' अधिकतम 20 हजार टक्का छल, जाहीकेँ बाद म' 24 हजार टक्का कायल गेल छल। ऐहिक अलावा किसान आर छोट छिन्ह व्यापारि सभक लेल नियम म' ढील देल गेल छल।
रविवार दिन रिजर्व बैंक केर गवर्नर उर्जित पटेल नोटबंदी पर चुप्पी तोड़ैत कहने छला कि कैश केँ कुनु किल्लत नहि अछि। आम लोग सभक परेशानि क' दूर करबाक पूरा कोशिश कायल जे रहल अछि आर जल्दे स्थिति सामान्य भ' जायत।
पहिना सँ बैंक म' जमा पैसा किएक नहि निकैल सकैत छी :- बताओल जे रहल अछि कि एखन धरी जमा राशि केँ पहिने जांच कायल जायत। ओहि सभ खाता पर नजरि अछि जाहि खाता म' नोटबंदी के बाद अचानक पैघ राशि जमा कायल गेल अछि। जनधन खाता म' सेहो एखन धरी जमा राशि बढिकेँ 70 हजार करोड़ टक्का सँ बेसी भ' गेल अछि। नोटबंदी केँ बाद बैंक सभ म' 500 1,000 केँ पुरनका नोट एखन धरी कुल 8.45 लाख करोड़ जमा भेल अछि या बदलल गेल अछि। इ आंकड़ा 27 नवम्बर केँ थीक। रिजर्व बैंक एक बयान म' इ जानकारी देलन्हि।


text:
पटना । राज्य मे 11,122टा होमगार्डे क बहाली प्रक्रिया शुरू भ गेल अछि। एहि मे ग्रामीण क्षेत्र मे 10,032 आ शहरी क्षेत्र मे 1090टा क नियुक्ति हेबाक अछि। 20 प्रतिशत सीट महिला लेल आरक्षित अछि अर्थात 2224टा पर महिला क कब्जा तय। सब जिला स निर्धारित कोटा क अनुरूप योग्य उम्मीदवार स आवेदन मांगल जा रहल अछि। डीएम आ एसपी क अध्यक्षता मे गठित चयन समिति नामांकन लेल तिथि क निर्धारण करत। एकरा लेल आरक्षण रोस्टर तैयार कैल जा रहल अछि।
होमगार्ड क डीजी यूएस दत्ता क अनुसार, 31 दिसंबर तक प्रकिया पूरी करि लेल जाएत आ नवनियुक्त होमगार्डे कए ट्रेनिंग लेल पठा देल जाएत। एहि वर्ष 20 हजार क बहाली हेबाक अछि। फिलहाल 11 हजार क चयन क काज शुरू भ चुकल अछि। नौ हजार लेल बाद मे विज्ञापन जारी होएत। राज्य मे फिलहाल 54 हजार होमगार्ड अछि। नवनियुक्त होमगार्ड मे स विशेष बटालियन लेल सेहो चयन होएत जे अर्धसैनिक बल क तर्ज पर ट्रेनिंग लेत।


text:
साहित्य/अनुसन्धान
कैलाली कंचनपुरमे थारु महिला साहित्यकारनके हालखबर
थारु भासा साहित्यमे थारु साहित्यके इतिहास जट्रा लम्मा रलेसे फेन कैलाली ओ कंचनपुरमे थारु महिला साहित्यकारके इतिहास खासे लम्मा नैहो । इतिहासके पन्ना बिल्टैलेसे यहाँक् महिला साहित्यकार ओइनके उपस्थिति महा कम बिल्गाइठ् । पहिले जस्टे रलेसे फेन अब्बे भर कुछ महिला साहित्यकार ओइनके कलम कुछ निरन्तर ओ सक्रिय हुइटि गैल बटैं ।
वि.स. २०६० के दशक हेर्ना हो कलेसे यहाँ थारु साहित्यमे कुछ मजा ओ ढेर काम हुइल बिल्गाइठ् । छिट्कल थारु साहित्यिक समाज हसुलिया कैलाली, जिउगर साहित्यिक फँटुवा धनगढी कैलाली, हिरगर साहित्यिक बगाल धनगढी कैलाली, थारु लेखक संघ नेपाल धनगढी कैलाली लगायत संघसस्थाके ढेर योगदान बा । साहित्यहे संस्थागत कैना क्रममे यी संस्था ढेर भुमिका बटिस् ।
ओस्टके साहित्यके विकासमे यी क्षेत्रसे प्रकाशित हुइना साहित्यिक पत्रिकाके फेन बरवार भुमिका बटिस् । धनगढी कैलालीसे सागर कुश्मीके प्रकासन ओ सम्पादनमे लगटार प्रकाशित हुइटि रहल हरचाली साहित्यिक त्रैमासिक, निसराउ साप्ताहिक, ओस्टके कंचनपुरके थारु भासक पहिल पत्रिका सुमिरन बार्षिक पत्रिका, धनगढी कैलालीसे नियमित प्रकाशित हुइटि रहल पहुरा दैनिक पत्रिका ढेर लेखक जन्मैले बा । ओस्टके लक्की चौधरीके प्रकासन सम्पादनमे प्रकाशित हुइल हमार पहुरा दैनिक पत्रिकाहे फेन बिसराइ नैमिलि ।
यहाँ कैलाली ओ कंचनपुर जिल्लामे रहिके कलम चलैटि आइल थारु महिला साहित्यकार ओइनके सम्बन्धमे अध्ययन कैना क्रममे थारु महिला स्रस्टा ओइनके परिचयके आधारमे उहाँ लोगनके योगदनहे यी आलेखमे बयान कैल बा ।
सर्मिला चौधरी ‘सुष्टि’
२०४२ साल कार्तिक १२ गते बसौटी–३ बसौटी, हाल कैलारी–२ बसौटी कैलालीमे जल्मल सर्मिला चौधरी ‘सष्टि’ थारु साहित्यमे एक खन्गर महिला हस्ताक्षर हुइटैं । आठ कक्षामे पर्हेबेर २०६२ सालमे मनके फुला खण्ड काव्य कविता सं्रगह प्रकाशित हुइल बटिन् । ओस्टके उहाँके २०६४ सालमे दुःखके हल्कोरा उपन्यास फेन प्रकाशित हुइल बा । अझकल शिक्षण पेशामे आबद्ध होके साहित्यामे कलम निरन्तर चले नैसेकठुइन् ।
इन्दु थारू
धनगढी ७ कैलालीके इन्दु थारु फेन थारु भासा साहित्यमे हिरगर स्रस्टा हुइटैं । वि. स. २०४६ सावन १५ गते जल्मल इन्दु थारुके निलम्बित निबन्ध संग्रह २०७५ प्रकाशित हुइल बा । उहाँ निबन्ध, कविता ओ खोजमुलक लेख लेखनमे सक्रिय बटैं । हुँकार टमान पत्रपत्रिकामे फेन लेख रचना प्रकाशित हुइल बिल्गाइठ् ।
दिव्य प्रयासी
गदरिया–८ बनकन्डरीमे जल्मल हाल टीकापुर–७ राजीपुर कैलालीके दिव्य प्रयासी २०६५ सालमे मुस्कानके अस्रा कविता संग्रह प्रकाशित हुइल बटिन् । उहाँ अझकल टीकापुर कैलालीमे रहिके गजल लेखनमे सक्रिया होके निरन्तर कलम डौउरैटि बटैं ।
रविना चौधरी
खैलार–९ गन्जहुवामे जल्मल हाल भजनी ९ गन्जहुवाके रविना चौधरी गजल विधामे सक्रिया होके कलम चलैटी आइल बटैं । अझकल धनगढी कैलालीमे रहिके थारु साहित्यहे सेवा करटी बटैं । हुँकार ओंरी गजल संग्रह २०७१ प्रकाशित हुइल बा ।
साफी चौधरी
कृष्णपुर–६ सिंहपुर कंचनपुरमे जल्मल साफी चौधरी फेन सिर्जल मुक्तक संग्रह (२०७४) प्रकासित कैले बटैं । यी मुक्तक संग्रह थारु महिलासे लिखगैल नेपालके पहिल मुक्तक संग्रह हो । हुँकार बहल याद संयुक्त मुक्तक संग्रह (२०७५) फेन प्रकाशित हुइल बा । हुँकार गोरपासु निबन्ध संग्रह प्रकाशनके तयारीमे बा । मुक्तक, गजल, निबन्ध, कथामे उहाँ सशक्त रुपमे कलम चलैटी आइल बटैं । कंचनपुरके थारु भासाके पहिल पत्रिका सुमिरन पत्रिकाहे सम्पादनमे क्रियासिल स्रस्टा साफी चौधरीके लावा लावा पोस्टा अइना क्रम जारी बा । यी पोस्टामे समाजके यथार्थ, विम्व, राजनीतिक क्रान्ति, सांस्कृतिक चेतके रचना पाजाइठ् ।
कल्पना चौधरी
वि.सं २०४३ साल भादो २७ गते शुक्लाफाँटा नगरपालिका ३ जोन्हाँपुर कंचनपुरमे जल्मल कल्पना चौधरीक् उजरल घर डुवार (कथा संग्रह २०६२) प्रकाशित बा । कंचनपुरके महिला लेखकके यी पहिल पोस्टा हो । अझकल नेपाल प्रहरीमे जागिरे होके हुँकार साहित्य लेखन फेन सक्रिय नैहुइन् ।
फुट्कर लेखक
ओस्टके फुट्कर रुपमे कलम चलैटी आइल जानकी १ पठ्रहिया कैलालीके प्रतिक्षा चौधरी, घोडाघोडी–६ बसन्ता कैलालीके रीमा चौधरी, टीकापुर–१ एकतापुर कैलालीके पुर्णिमा चौधरी, गोदावरी–६ बरेहा कैलालीके सुजु कुस्मी, लगायत लावालावा स्रस्टा फेन गजल विधामे लोभ लग्टीक कलम चलैटी आइल बटैं ।
अस्टेके कंचनपुर जिल्लामे फुट्कर रुपमे लेख रचना लिखुइया फेन लेखक लोग बटैं । यहाँ कुछ लेखक लोगनके संयुक्त रुपमे प्रकासन करल पोस्टाके बारेम् फेन बयान कैगैल बा ।
बेलौरी–१० सडकघाट कंचनपुरके रविता चौधरी, बेलौरी–८ बिचपुरी कंचनपुरके शान्ती चौधरी यी डुनु जाने निबन्ध विधामे सक्रिया होके कलम चलैटी आइल बटैं । बेलौरी नगरपालिका ७ पौलाहा कंचनपुरके सानु चौधरीक् १० ठो गजल जेउनास (गजल संग्रह २०७२) मे छपल बटिन् । कंचनपुर बलौरीमे थरुहट आन्दोलनहे उचाइमे पुगैना हुँकार ढेर योगदान बटिन् । अझकल हुँकार साहित्य लेखन फेन कमे बिलगैठिन् । ओस्टके बेलौरी–५ महुलिया कंचनपुरके सरस्वती चौधरीक् फेन २० ठो मुक्तक बहल याद (मुक्तक संग्रह २०७३) प्रकासित बा । शुक्लाफाँटा ७ झन्डाबोझी कंचनपुरके सीमा चौधरीक् फेन बहल यादमे २० ठो मुक्तक छपल बटिन् । अझकल हुँकार फेन कलम लगटार नैचलठुइन् ।
कृष्णपुर २ देखतभुली कंचनपुरके लावा युवा स्रस्टा कलापती चौधरी मुक्तक विधामे कलम डौरैटि बटैं । कृष्णपुर ८ राजघाट कंचनपुरके ममता चौधरी फेन मुक्तक विधामे कलम चलैटि आइल बटि । हुँकार टमान पत्रपत्रिकामे लेख रचना छप्टी आइल बा । शुक्लाफाँटा–३ जोन्हाँपुर कंचनपुरके पुजा चौधरी ‘प्रकृति’ ओ गीता चौधरी ‘दृष्टि’के फुट्कर रुपमे लेख रचना लिखल बिल्गाइइठ् । बेलारी–५ रामनगर कंचनपुरके उर्मिला गम्वाँ थारु फेन कविता, निबन्धमे कलम चलैटि आइल बटैं । उहाँ टिनुजे काठमाडौंमे बैठके छुटपुट रुपमे कलम चलाइठ डेख्जाइठ् । नुकल छुपल अभिन बहुट स्रस्टा बटैं मने आृइने खुलके आइ नैसेकठुइँट् ।
झारनझुरुन
थारु भासा साहित्यके परगन्नामे रचना सिर्जना संगे टमान पत्रपत्रिकामे साहित्यक संघसंगठनमे महिला ओइनके फेन ढेर सक्रिया हुइल बिल्गाइठ् । जे जहाँ हुइलेसे फेन अपन सक्रियाता अन्सार कौनो ना कौनो माध्यमसे कलम चलाइल पाजाइठ् । अस्टके पत्रकारिताके माध्यमसे कलम चलुइया महिला पत्रकार ओ लेखक ओइनहे फेन सक्रिया डेख्जाइठ् । टमान पत्रपत्रिकामे फेन सम्पादन कैके किल नाहि महिला साहित्याकार लोग नारी जनजागरणके लाग करल योगदान फेन मुल्यांकन कर्ना लायक बा । महिलनके हक अधिकारके बाटमे किल नैरहिके थारु समाजके लाग विशुद्ध साहित्य सिर्जनामे केन्द्रित हुइना हो कलेसे महिला साहित्यकार अभिन आकुर उप्पर ओ सक्षम हुइसेकहीं । गन्टीके हिसाबमे कमे हुइलेसे फेन थारु साहित्यके यी परगन्नामे उहाँ लोगनके लेखनके डगर हिरगर बा । अझकल डेखपरल स्थापित ओ लावा लौझी साहित्यकार ओइनके साहित्य सिर्जनाके सक्रियातासे ओजरार भविष्यके संकेत हुइटी हुइटी फेन चिन्ताके बाट का बा कि अब्बाके समयमे प्रकाशित हुइटी रहल स्तरीय साहित्यिक पत्रिकामे थारु महिला साहित्यकारनके उपस्थिति सुन्य बिल्गाइठ् । थारु साहित्यिके फँटुवामे ढुरखम्बाके रुपमे रहल राष्ट्रिय स्तरके साहित्यिक पत्रिकामे महिला साहित्यकारनके रचना पर्हे नैमिल्ना दुःखके बाट हो ।
यिहे संगे स्थानीय परगन्नासे प्रकाशित हुइना समाचारमुलक पत्रिकामे फेन महिला साहित्यकारनके रचना कमे बिल्गाइठ । अब्बेक अवस्थामे महिला साहित्यकार ओइनके साहित्य जैसिन बौद्धिक क्षेत्रमे आघे बरहाइक लाग ओइनहे उच्च शिक्षा, मजा व्यवहार घरपरिवारसे सहयोगके जरुरत बा । ओस्टके ओइनहे साहित्यमे पत्रपत्रिका सघंसंस्थासे प्रोत्साहनके फेन जरुरत बा । स्थानीय ओ केन्द्र स्तरमे सघंसंस्थासे महिला लेखक ओइनहे मौका मिल्लेसे जरुर महिला साहित्यकारनमे फेन यी समाज ओ देशके लाग ढेर काम करे सेकहीं कना सैगर आस करे सेक्ना सम्भावना ढेर बा । चलि अपनअपन ठाउँसे सबजे अपन अपन डिडि बहिनियनहे साहित्यमे कलम डौराइक लाग अर्जि करि ओ अपनेनके फेन सेकटसम कुछ ना कुछ जरुर लिखि । धन्यवाद ।
(मोर यी छोट अनुसन्धानमे टमान बात छुटल हुइ । जानकार लोग जरुर बटाके मद्दत करहिं कना असरा करटुँ ।)
सागर कुस्मी ‘संगत’